Dragon Ball Super: Goku belajar tentang ayah kandungnya Bardock buat pertama kali!

Setelah menyampaikan maklumat terkini untuk filem Dragon Ball Super: Super Hero di New York Comic Con, versi manga pula baru sahaja mengeluarkan bab baru malam tadi dan kali ini, Bardock akhirnya menjadi watak utama di mana Goku belajar beberapa fakta mengejutkan tentang ayah kandungnya.

AMARAN! Spoiler untuk manga Dragon Ball Super bab #77!
Dalam Dragon Ball Super bab #77, kita bersambung dari pertarungan antara Vegeta dan Granolah yang diganggu oleh kedatangan Monaito, seorang warga Namek dan penjaga kepada Granolah. Dalam keadaan cemas, Monaito kemudian menceritakan peristiwa ketika askar-askar Saiyan datang menyerang planet Cereal di bawah perintah Frieza. Serta-merta, hampir semua askar Saiyan membunuh penduduk planet tanpa belas kasihan. Semua kecuali Bardock iaitu ayah kepada Goku yang memutuskan untuk menyelamatkan nyawa seorang ibu dan anaknya (Granolah).

Monaito memperhatikan bahawa Goku dan Bardock mempunyai penampilan yang sangat mirip lalu bertanya jika dia mengenalinya, namun Goku menjawab “tidak” kerana dibesarkan oleh manusia di Bumi, dan sebenarnya tidak banyak tahu tentang kaum Saiyan. Setelah lama mendiam, Vegeta akhirnya memberitahu Goku bahawa Bardock merupakan ayahnya, manakala Granolah terkejut dengan kenyataan yang nyawanya diselamatkan oleh kaum Saiyan (yang dia teramat benci). Pada masa yang sama, Monaito mendedahkan hal sebenar di mana bukan Saiyan yang membunuh ibu Granolah tetapi kumpulan Heeter. Adegan berubah kepada geng Heeter yang masih meneruskan pencarian untuk Dragon Ball, sambil memikirkan peristiwa yang sama pada malam itu.

Selepas Dragon Ball Super bab #77 keluar, kedua-dua “Goku” dan “Bardock” mula menjadi trending di Twitter. Seluruh fandom DB membincangkan tentang ayah Goku yang bersikap lebih belas kasihan dan dari watak sampingan, berubah menjadi faktor yang penting utama dalam story arc terkini di manga. Secara umum, bab terkini menerima sambutan meriah dari peminat dan juga memberi pandangan yang lebih mendalam tentang keperibadian Bardock.
Untuk segala liputan kami tentang Dragon Ball, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: bardockDragon BallDragon Ball Supergokumanga


Spinoff Anime Demon Slayer Kimetsu Gakuen! akan mendapatkan Manga

Watak-watak Demon Slayer nampaknya kembali ke sekolah, atau baru nak mula sekolah?! Adakah mereka bersekolah dalam siri asal? Laman web rasmi untuk Saikyo Jump hari ini mendedahkan bahawa bukan sahaja majalah itu kembali ke penerbitan bulanan setelah dikeluarkan setiap dua bulan bermula dengan edisi seterusnya, tetapi siri baru bermula dengan majalah yang diperbaharui dengan siri manga berdasarkan Kimetsu Gakuen! anime pendek dari Demon Slayer: Kimetsu no Yaiba. Gambar tease juga telah dikeluarkan untuk pengumuman.

Kimetsu Gakuen! akan dimulakan dalam edisi September Saikyo Jump yang dijadualkan dilancarkan pada 4 Ogos. Pencipta Hell Warden Higuma, Natsuki Hokami akan memulakan siri ini dengan Koyoharu Gotouge disenaraikan sebagai pencipta asal francais Demon Slayer. Kimetsu Gakuen! akan memfokuskan pada watak yang kita kenal dari siri utama dalam gaya chibi berdasarkan cerita pendek yang ditayangkan selepas episod siri anime TV.
Sebelum berita ini di sahkan Saikyo Jump, sebuh page peminat Demon Slayer: Kimetsu no Yaiba WSJ_manga telah mendedahkan bahawa siri ini akan mendapatkan manga spinoff yang dibawa dari anime tersebut dan nampaknya pendedahan tersebut adalah benar.

A Kimetsu no Yaiba spin-off titled Kimetsu Gakuen! will start serialization in Saikyo Jump on August 4th by Natsuki Hogami.
Koyoharu Gotouge has drawn a commemorative illustration in Weekly Shonen Jump Issue #31.
— Shonen Jump News – Unofficial (@WSJ_manga) July 1, 2021

Gotouge melancarkan manga asli dalam majalah Shueisha‘s Weekly Shonen Jump pada Februari 2016. Manga itu berakhir pada Mei 2020. Shueisha menerbitkan jilid buku kompilasi ke-23 dan terakhir manga pada Disember 2020.
Manga tersebut diilhamkan dari anime televisyen yang ditayangkan pada bulan April 2019. Siri ini diikuti oleh filem Demon Slayer – Kimetsu no Yaiba – The Movie: Mugen Train pada bulan Oktober 2020. Anime televisyen baru francais, Kimetsu no Yaiba: Yūkaku-hen (Entertainment District Arc), akan mendapat tayangan perdana tahun ini.

Watak Tanjiro, Nezuko, dan Giyu Tomioka versi bersekolah ini juga akan muncul dalam permainan Demon Slayer yang akan datang: Kimetsu no Yaiba- The Hinokami Chronicles (Kimetsu no Yaiba: Hinokami Keppūtan) permainan video sebagai watak yang boleh dimainkan termasuk mod Story dan mod versus.
Jadi jangan lupa bahawa siri manga ini akan hadir bermula 4 Ogos ini di Saikyo Jump ok!
Sumber: ANN
Jangan lupa untuk ikuti kami di TikTok!
  @gamersantaimy
Tags: Demon SlayerDemon Slayer Kimetsu Gakuen!Demon Slayer: Kimetsu no YaibaKimetsu Gakuen!Natsuki HokamiSaikyo Jump


Game strategy Frostpunk kini percuma di Epic Games Store!

Untuk mereka yang tidak tahu apa lagi untuk cuba semasa tempoh PKP ini, korang boleh cuba permainan strategi Frostpunk yang kini percuma di Epic Games Store! Tersedia bermula hari ini, pemain dapat menebus permainan tanpa membayar satu sen pun sehingga 10 Jun. Bagi mereka yang tidak tahu tentang permainan percuma di Epic Games Store yang bertukar-tukar pada setiap minggu, permainan tersebut perlu ditebus pada tarikh tertentu. Walaupun masih sibuk bermain permainan lain, anda tetap boleh menuntut permainan ini dan mencubanya apabila anda ada masa lapang. Ini adalah tawaran yang bagus untuk para gamer di seluruh dunia, dan boleh membantu pemain menemui permainan baru!

Epic Games Store mengumumkan permainan percuma terbarunya dalam trailer pendek di bawah yang dikongsi ke halaman Twitter:

When you build a city on fire, sooner or later, it will turn into ashes.
What will you do to preserve the last city on Earth? Who will you become in the process?
The Vault has opened, and Frostpunk is FREE to claim until June 10 ❄ pic.twitter.com/ffXExViJrs
— Epic Games Store (@EpicGames) June 3, 2021

Dikeluarkan pada tahun 2018, Frostpunk adalah permainan “strategy/city builder” yang  berlangsung dalam dunia pasca-apokaliptik. Pemain ditugaskan untuk membina bandar terakhir di Bumi, dan memastikan rakyatnya bertahan hidup dan berkembang maju. Permainan ini mempunyai pelbagai mod, yang menawarkan pengalaman berbeza berdasarkan gaya pemain. Mod “Endurance” menawarkan cabaran yang sukar, manakala mod “Serenity” adalah pengalaman yang lebih santai. Terdapat juga beberapa peta dengan rintangan dan corak cuaca yang berbeza untuk pemain hadapi. Untuk mereka yang suka permainan dengan unsur “replayability” yang tinggi, saya akan cadangkan permainan ini.

Malangnya, Epic Games Store belum mendedahkan permainan apa yang akan ditawarkan pada minggu depan. Kadang kala, mereka akan memberi teaser mengenai apa yang akan diberikan secara percuma pada minggu berikutnya. Ini dilakukan supaya dapat mengelakkan pengguna membuat pembelian sia-sia sebelum permainan tersebut ditawarkan secara percuma. Buat masa ini, pengguna Epic Games Store hanya perlu menunggu untuk melihat apa yang akan keluar seterusnya!
Sekali lagi saya ingatkan, Frostpunk kini percuma di Epic Games Store. Jangan lupa tebus ya alang-alang ia masih percuma. Permainan apa yang anda ingin dijadikan percuma selepas ini? Jom kongsikan pendapat dalam ruang komen di bawah!
Sumber – Epic Games Store
Jangan lupa untuk ikuti kami di TikTok!
  @gamersantaimy
Tags: epic games storeFreefrostpunkPercuma


Airasia membuka Uji bakat baru VTuber untuk Projek Kavvaii!

Project Kavvaii, agensi VTuber yang disokong oleh airasia Super App, akan membuka ujibakat VTuber baru pada 29 November 2021. Projek ini bertujuan untuk mengembangkan barisan bakatnya, bermula dengan VTuber mereka, Aozora Kurumi.

Permohonan untuk Project Kavvaii dibuka sehingga 31 Disember tahun ini. Dua bakat akan menerima kontrak setahun dengan akses pada pasukan sokongan dan set lengkap alat untuk penstriman, Mereka akan diberi peluang untuk bekerjasama dengan pasukan airasia untukbantu membentuk dan membina karakter mereka.

Bercakap mengenai proses uji bakat baru, Rudy Khaw, Ketua Pegawai Jenama di airasia, menyatakan bahawa penampilan sulung Aozora Kurumi telah membawa mereka lebih dekat dengan komuniti VTuber. Beliau menambah bahawa apa yang bermula sebagai idea dan usaha berpasukan telah menjadi kenyataan, terbukti dengan apa yang telah dicapai Kurumi setakat ini.
“Matlamat kami untuk Project Kavvaii adalah untuk berkembang menjadi cabang bakat maya yang menyediakan peluang hiburan dan penglibatan untuk peminat, untuk jenama, untuk komuniti dan juga menarik orang ke dunia aplikasi super airasia untuk semua orang.”Rudy Khaw, airasia Chief Brand Officer

Calon yang berminat hendaklah menjadi streamer yang gemar menyanyi, mengacara, bermain permainan, berinteraksi dengan komuniti VTuber dan ingin meneroka kerjaya sebagai pencipta kandungan.
Untuk menghantar penyertaan, semua pemohon mesti menghantar video pengenalan selama 2 minit yang mempamerkan bakat mereka. Maklumat lanjut mengenai terma dan syarat proses permohonan boleh didapati di laman web rasmi.

Tentang Project Kavvaii
Airasia mencipta “Projek Kavvaii” sebagai platform untuk mempamerkan bakat dan memperkasakan komuniti VTuber yang semakin berkembang di seluruh Asia Tenggara dengan memecahkan sempadan untuk menyatukan bakat dan mempamerkan identiti Asean kepada dunia.
Program ini bertujuan untuk menyediakan bakat berpotensi dengan sumber terbaik untuk menjadi VTuber terbaik di rantau ini dan menjadi perwakilan cemerlang Asia Tenggara kepada dunia.

Airasia akan membantu bakat untuk melakarkan trajektori kerjaya yang betul dengan menyokong mereka dalam aspek perniagaan, mencari bakal pelanggan, menjejaki saluran kewangan daripada strim, menyediakan sokongan pemasaran dan apa yang mereka perlu lakukan ialah menumpukan perhatian pada perkara yang terbaik yang mereka lakukan.
Untuk segala liputan mengenai Vtuber, sila klik pautan ini.
Sumber: animecorner / airasia
Jangan lupa untuk ikuti kami di TikTok!
  @gamersantaimy
Tags: airasiaProject KavvaiiVTuber


Hitman 2 meraikan ulang tahun pertama dengan kandungan PERCUMA paling besar bulan ini!

November menandakan ulang tahun pertama Hitman 2, dan untuk meraikan, IO Interactive menyokong permainan video ini dengan kandungan percuma terbesar yang pernah ada. Semua peminat Hitman 2 boleh mengharapkan pemilihan kandungan bebas yang luas, termasuk Featured Contract, Escalation Contract, Challenge Pack, item eksklusif, cosmetic unik dan Legacy Elusive Target.

Senarai penuh kandungan adalah seperti berikut:

Bahadur Dexterity Legacy Escalation Contract di Marrakesh (Morocco) – Bermula Nov. 7
Teague Temptation Legacy Escalation Contract di Paris (France) – Bermula Nov. 7
Great Heist Challenge Pack di Whittleton Creek (Vermont/U.S.) – Bermula Nov. 7
Montague Audacity Escalation Contract di Santa Fortuna (Colombia) – Bermula Nov. 14
Special Occasions Featured Contract – Bermula Nov. 14
Master Fortune Teller Legacy Challenge Pack di Marrakesh (Morocco) – Bermula Nov. 14
Art of Revenge Legacy Challenge Pack di Hokkaido (Japan) – Bermula Nov. 14
Blake’s Endeavor Challenge Pack di Isle of Sgàil (North Atlantic) – Bermula Nov. 21
Arthin Occultation Legacy Escalation Contract di Bangkok (Thailand) – Bermula Nov. 21
Szilassi Darkness Legacy Escalation Contract di Sapienza (Italy) – Bermula Nov. 21
Plumber’s Apprentice Legacy Challenge Pack di Sapienza (Italy) – Bermula Nov. 21
Master Sniper Legacy Challenge Pack di Sapienza (Italy) – Bermula Nov. 21
Fixer Legacy Elusive Target di Marrakesh (Morocco) – Bermula  Nov. 22 hingga Dec. 2
Bartholomew Hornswoggle Escalation Contract di Haven Island (Maldives) – Bermula Nov. 28
McCallister Ransack Escalation Contract di Whittleton Creek (Vermont/U.S.) – Bermula Nov. 28
Quimby Quandary Escalation Contract di Sgàil (North Atlantic) – Bermula Nov. 28

IO Interactive juga menerbitkan trailer baru yang mempamerkan pandangan pertama tentang apa yang ditawarkan. Anda lihat di bawah:

Sumber – IO Interactive
Jangan lupa untuk ikuti kami di TikTok!
  @gamersantaimy
Tags: Challenge PackEscalation ContractFeatured ContractHITMAN 2IO InteractiveLegacy Elusive TargetNovemberPercuma


Bab terbaru Ayakashi Triangle tidak diterbitkan kerana terlalu NSFW!

Selepas seminggu direhatkan, akhirnya MangaPlus kembali mengemas kini bab terbaru untuk siri Shonen kegemaran seperti My Hero Academia, Jujutsu Kaisen, One Piece dan banyak lagilah! Tetapi ada satu siri ini terpaksa melompat satu bab dan ini membuatkan ramai kecewa. Siri tersebut ialah Ayakashi Triangle oleh Yabuki Kentaro. Bab 74 untuk Ayakashi Triangle tidak diterbitkan di platform itu kerana ianya terlalu NSFW!

Bab terbaru itu yang sepatutnya diterbitkan nampaknya telah disekat dan peminat perlu menunggu bab 75 yang akan datang. Senang cerita, anda memang tidak akan dapat membaca bab ini di mana-mana platform rasmi. Namun masih tiada kenyataan rasmi diberikan oleh mana-mana platform tersebut. Bukan setakat itu sahaja, penerbit manga fizikal, Viz Media juga tidak lagi menyenaraikan siri ini untuk pengeluaran manga fizikal walaupun sudah diumumkan sebelum ini. Ia menimbulkan kehairanan dalam kalangan peminat dan ramai juga yang menyangka bahawa kemungkinan besar bahan dalam bab terbaru itu telah melampaui batas dalam beberapa aspek “fan service.”

Kalau anda mengenali Yabuki Kentaro, dia lah yang mencipta manga To Love Ru, dan karyanya memang tidak pernah malu untuk menunjukkan situasi NSFW pada wataknya. Tetapi masih banyak lagi perkara yang terjadi sepanjang siri ini berlangsung dan sebahagian daripadanya juga menjadi penyebab siri ini hanya tersedia melalui laman web sepenuhnya. Untuk senangkan hati sikit, Ayakashi Triangle juga mendapat adaptasi anime tetapi masih tiada info lanjut mengenainya.

Baru-baru ini juga, seorang ibu di Jepun risau mengenai kandungan seksual yang ditayangkan dalam anime. Menurut sebuah laman web popular di Jepun, ibu tersebut bimbang kerana kebanyakkan anime yang ditonton mempunyai adegan seperti mendedahkan pakaian dan lain-lain. Dia juga takut anak-anaknya akan menonton kandungan seperti itu tanpa pengetahuannya.

RelatedPosts

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

One Piece: Apakah inspirasi Luffy Gear 5 (Sun God Nika)?

Memang patut juga ibu bapa risau mengenai hal ini kerana memang kini banyak siri anime yang meletakkan kandungan ini hanya untuk memberikan “fan service” kepada penonton yang lebih dewasa. Walaupun kadang-kadang ianya memang keterlaluan, seperti anime musim lepas, Mieruko-chan. Anime itu tidak akan terjejas jika kandungan itu tidak wujud. Dengan bab terbaru Ayakashi Triangle terpaksa disekat, rasanya kita boleh nampak usaha Shueisha dalam menapis kandungan manga untuk dibaca.

Apa pendapat anda mengenai kandungan seksual yang sering ditayangkan dalam anime? Boleh kongsikan kepada kami! Ikuti Gamer Santai untuk lebih liputan lain mengenai manga dan anime.
Sumber: Comicbook, AnimeSenpai
Jangan lupa untuk ikuti kami di TikTok!
  @gamersantaimy
Tags: Ayakashi TrianglemangaYabuki Kentaro


Statue Hanzo Dari Overwatch – Pre-Order!

Blizzard dah tambahkan lagi watak baru dalam lineup figura premium Overwatch. Kali ini, Hanzo! Untuk pembeli-pembeli awal, batch pertama akan ship kepada korang sebelum Q4 2018. Nak pre-order? OK abang/kakak, semua sekali RM700, belum shipping tau (ala dalam USD$175). Pastu boleh nak sapu limit sorang 10 bijik je.

Korang tengok la details yang ada kat figura ni. Rasa berbaloi kot RM7xx tu (kata peminat figura). Sebelum ni Blizzard dah keluarkan figura dengan size sama untuk Tracer, Genji, Widowmaker dan Reaper. Mercy pulak dikatakan Q4 ni keluar la.

Korang boleh gak tengok apa yang ada kat Blizzard Gear Store. Banyak merc Overwatch yang murah lagi dari figura RM7xx ni kalau korang minat.
Jangan lupa untuk ikuti kami di TikTok!
  @gamersantaimy
Tags: Blizzardcollectibleshanzo shimadaOverwatchpremium statue


Secara rasmi nama untuk Projek Xehanort didedahkan dan ia adalah KINGDOM HEARTS DARK ROAD!

Selepas lebih dari seminggu dengan acara meneka nama permainan terbaru di platform mobile untuk siri Kingdom Heart terbaru seperti yang kami kongsikan sebelum ini, secara rasmi namanya telah diumumkan! Sebelum ini projek permainan terbaru Kingdom Heart ini diberi nama kod “Project Xehanort.” Ianya dinyatakan akan hadir ke platform mobile pada musim bunga tahun ini dimana ianya memberi fokus utama kenapa Xehanort menjadi Seeker of Darkness.

Akhirnya, acara meneka nama permainan ini telah ditutup dan diumumkan secara rasmi di Twitter project ini. Anda dah bersedia dengan nama permainan ini? Ianya adalah Kingdom Hearts Dark Road dan segala kemaskini atau informasi selanjut mengenai permainan ini akan dikongsikan dalam pertengahan bulan Februari ini.

The official title for Project Xehanort is KINGDOM HEARTS DARK ROAD
Additional info will be released after mid-February.
For the winners of our #KHNameContest, we will begin sending direct messages through this account soon. Thank you for your patience. #KHDR pic.twitter.com/gkwr2podgv
— KINGDOM HEARTS DARK ROAD (@kh_dr_na) January 31, 2020

Buat masa ini tiada banyak lagi maklumat yang dikongsikan hanya sebuah teaser pendek menunjukan logo permainan Kingdom Hearts Dark Road ini.

There seems to be a lot of other announcements, so we'll announce the title a little early.
Please view the video below for the official title for Project Xehanort.
 #KHDR pic.twitter.com/RAe6qxfRQF
— KINGDOM HEARTS DARK ROAD (@kh_dr_na) January 31, 2020

Siapa sebenarnya Xehanort ni? Dia merupakan bekas Master Keyblade yang obses dengan perang Keyblade dan membawa dia pendirianya ke jalan yang gelap. Dia mencuba untuk menaik tarafkan χ-blade dan mencetuskan satu lagi Perang Keyblade, tetapi tiga pemuda wielders Keyblade menghentikanya. Jadi musim bunga ini kita akan melihat sendiri Xehanort versi muda yang akan difokuskan dalam permainan ini dan bangkitnya menjadi penjahat utama di siri ini.

Dikatakan terdapat 10 pemenang telah dipilih untuk acara meneka nama permainan ini dan akan di DM oleh wakil Square Enix. Jadi tahniah kepada pemenang dan nantikkan sebenarnya permainan Kingdom Hearts Dark Road ini akan mengfokuskan jalan permainanya seperti Kingdom Heart biasa dengan bergenrekan RPG aksi atau berlainan kerana ianya merupakan permainan mobile. Nantikan Februari ini pengumuman rasmi dari pasukan  Kingdom Hearts Dark Road !
Jangan lupa untuk ikuti kami di TikTok!
  @gamersantaimy
Tags: Kingdom HeartsKingdom Hearts Dark RoadProject Xehanortsquare enix


[Nintendo Direct] Pyra & Mythra dari Xenoblades Chronicles 2 akan ke Super Smash Bros!

Peminat Super Smash Bros tahu watak yang didedahkan akan hadir di Nintendo Direct hari ini. Tetapi semuanya masih jadi tanda tanya sehingga telah disahkan bahawa Pyra dan Mythra dari Xenoblades Chronicles 2 akan bergabung dengan Super Smash Bros. Ultimate bulan depan.

Pyra adalah watak DLC keempat yang ditambahkan ke daftar sebagai sebahagian daripada Fighters Pass Vol. 2, meninggalkan dua tempat lagi untuk diisi sebelum akhir 2021.

Seperti kebanyakan pengumuman Smash, peminat dapat melihat beberapa kebolehan dan pergerakan Pyra, bersama dengan fakta bahawa dia tidak akan datang sendiri. Pyra akan dapat bertukar secara aktif dengan Mythra semasa bertempur untuk sedikit perubahan kemampuan.
Pejuang terbaru juga akan membawa pentas baru dan pelbagai trek muzik dengan cara yang serupa dengan setiap pejuang DLC lain yang telah ditambahkan ke Ultimate.
Peminat boleh menjangkakan pemecahan pejuang yang lebih terperinci pada masa berikutnya dalam broadcast “Mr.Sakurai Presents”, yang akan mempunyai pencipta siri Smash Masahiro Sakurai memperincikan bagaimana pengembangan watak kombo ini di Smash ditangani, bersama dengan pertunjukan permainan. Di sinilah perincian lain seperti Kostum Mii baru, senarai lengkap penambahan runut bunyi baru, dan kandungan tambahan akan berpeluang untuk bersinar juga.

Pyra dan Mythra akan datang ke Super Smash Bros. Ultimate pada bulan Mac, walaupun belum ada tarikh rilis rasmi.
 Muat turun di sini

Super Smash Bros.Publisher: NintendoRelease Date: 2018-12-07Nintendo Switch
Super Smash Bros. adalah siri permainan video crossover fighting yang diterbitkan oleh Nintendo, dan terutama menampilkan watak dari pelbagai francais Nintendo. Siri ini diciptakan oleh Masahiro Sakurai, yang telah mengarahkan setiap permainan dalam siri ini.

Jangan lupa untuk ikuti kami di TikTok!
  @gamersantaimy
Tags: MythraPyrasuper smash bros.Xenoblade Chronicles 2Xenoblade Chronicles 2 x Super Smash Bros


[Unboxing] Nampak garang! Figurin Diablo Lord of Terror 10” Bust mengganas!

The Lord of Terror Diablo adalah watak dari permainan Diablo. Ini adalah salah satu bos penting dalam permainan. Diablo adalah yang termuda dari tiga dewa iblis. Nama penuhnya adalah Al’Diabolos, yang melambangkan ketakutan, salah satu daripada tiga dewa setan neraka; permainan Diablo dinamakan sempenanya. Hari ini, kami ingin unbox figurin ulang tahun ke-20 Diablo 2, Diablo Lord of Terror 10” Bust yang dilancarkan secara rasmi oleh Blizzard. Tanpa banyak cakap lagi, jom kita mulakan!

Penerangan
“Diablo adalah yang termuda dari Prime Evils, tetapi saya mendapati dia yang paling berbahaya, kerana kekuatannya atas keganasan membuatnya tidak mampu merasa takut. Walaupun dia dengan mudah merasuki dan merosakkan banyak manusia, intipati Diablo akhirnya terperangkap dalam batu jiwa dan dibuang negeri. kepada Abyss yang tidak dapat diduga dua puluh tahun yang lalu. ” Seperti semua Kejahatan Besar, Diablo bertelur dari salah satu daripada tujuh kepala naga besar Tathamet. Domainnya di Burning Hells adalah Realm of Terror.
Masa untuk Unboxing!

1 of  5

-
+

Pertama sekali, sebelum melihat bust ini sendiri, apa yang dapat kita lihat ialah kotak luar berwarna hitam yang membungkus figurin. Empat sisi kotak luar dicetak dengan kata-kata dari permainan berwarna emas yang dapat mewakili Blizzard dan Diablo 2.

Setelah membuka kotaknya, untuk memastikan figurin Diablo Lord of Terror 10” Bust terlindung dari kerosakan, terdapat bekas kotak styrofoam putih yang mengelilingi, juga dicetak di atas ukiran logo Blizzard.
Diablo Lord of Terror 10” Bust

Buka kotak styrofoam dan ada lapisan plastik lutsinar yang melilit bahagian atas figurin ini. Setelah membukanya, anda dapat melihat bahagian dada badan 10″ Diablo Lord of Terror. Ketukangan ukiran patung dengan setia mengembalikan bentuk raja yang menakutkan Diablo dalam permainan. Walaupun ia bukan model yang lengkap, hanya bahagian atas badan yang cukup untuk menunjukkan keagungan dan penguasaan Diablo.
Tinjauan lebih dekat menunjukkan bahawa figurin tersebut telah memperlihatkan ukiran yang luar biasa di bahagian dada. Dari tanduk yang menonjol penampilan klasik Diablo, hingga taring yang menusuk terus ke jantung, semuanya memperlihatkan perincian yang baik.

1 of  5

-
+

Menurut maklumat rasmi, figurin itu digilap dengan teliti dari bahan resin berkualiti tinggi. Dengan bahan asas yang sangat baik ini, digabungkan dengan warna yang diwarnakan dengan tangan yang indah, tekstur yang jelas dan kesan berlapis dihasilkan, dan ia mempunyai tekstur otot yang sebenar tidak kira ketika anda melihat dari dekat atau jauh.
Dan dengan menggunakan teknik membuat bust yang realistik, Diablo dihadirkan dengan pandangan yang menindas dan kekuatan iblis yang kuat.

1 of  4

-
+

Akhirnya, terdapat pemandangan bahagian dada, pinggang dan api yang bersatu. Dan peralihan semula jadi ke dasar platform lava tiruan membolehkan pemandangan permainan klasik Diablo 2 diterbitkan semula dengan jelas, yang pasti dapat menggamit memori dan emosi pemain yang bermain permainan tahun itu.
Kesimpulannya

Reka bentuk bust keseluruhan sangat baik, watak yang sangat reduktif seperti dalam permainan. Sekiranya anda peminat setia Diablo 2, anda tidak boleh ketinggalan melupakan peringatan raja menakutkan dari Diablo 2 ini!
Sekiranya anda berminat untuk memahami maklumat lengkap produk, pemain boleh melihatnya di laman web rasmi.

Perincian Diablo Lord of Terror 10” Bust

ID Produk:
3920363

Bahan:

100% Polyresin – Patung; 100% PVC – Bahagian Berbagai Macam
Produk sebenar mungkin sedikit berbeza dengan gambar yang ditunjukkan
Jauhkan produk dari api

Saiz

Berukuran lebih kurang 10 “

Lebar asas:
kira-kira 19.7cm

Bahan:
Resin

Cat Oleh:
Lewis Villamar
Grafik bercetak

Diukir Oleh:

Eugene Lukashevich, Brian Fay

Apa macam? Diablo Lord of Terror 10” Bust dah tersedia tersusun di rak kami! Anda jangan lupa untuk belinya juga ok! Jangan lupa baca semua mengenai Diablo di sini.
Jangan lupa untuk ikuti kami di TikTok!
  @gamersantaimy
Tags: Al'DiabolosBlizzardDiabloDiablo Lord of Terror 10'' BustThe Lord of Terror Diablo


Monster Hunter Stories 2: Wings of Ruin kini tiba di PC dan Nintendo Switch

Monster Hunter Stories 2: Wings of Ruin, yang membolehkan anda menjalin ikatan dan membesarkan Monsties, menjadi Rider penuh, melawat pelbagai tempat, dan mengalami dunia Monster Hunter sepenuhnya melalui kisah dan pencarian yang kaya, telah tiba hari ini, Jumaat, 9 Julai! Bukan setakat kehadirannya, Capcom turut melancarkan karya seni peringatan yang menampilkan semua watak utama dalam permainan.

Di dunia di mana Rathalos telah lenyap sepenuhnya, wira kita – keturunan Rider Red yang hebat – mengadakan pertemuan dengan gadis Wyverian bernama Ena yang dipercayakan dengan sebiji telur. Ini berfungsi sebagai titik permulaan cerita yang kaya tentang Wings of Ruin.
[Nintendo Switch ™] Versi Terkini: Ver.1.0.3 Dikeluarkan

Pemain mesti mengemas kini perisian permainan mereka ke versi terbaru Monster Hunter Stories 2: Wings of Ruin untuk mengakses kandungan DLC dan ciri permainan dalam talian.* Untuk memeriksa versi yang anda miliki, pergi ke menu Nintendo Switch Home, pindahkan kursor anda ke Monster Hunter Stories 2, dan tekan butang +. Keahlian Nintendo Switch Online diperlukan untuk mengakses kandungan permainan dalam talian.
Pemain tanpa akses Internet dapat berhubung secara tempatan dengan orang lain dan menyelaraskan versi permainan dengan pemain tersebut.

[Launch Starter Pack] Pek Item Tersedia untuk Meraikan Pelancaran

Untuk memperingati pelancaran Monster Hunter Stories 2: Wings of Ruin, kami melancarkan satu paket barang khas untuk membantu anda dalam perjalanan anda. Pastikan untuk menyambung ke Internet dan pilih item ini
[Pelancaran Starter Pack] Tarikh Tayangan: Jumaat, 9 Julai 2021

Potion ×10
Farming Charm ×3
Lucky Charm ×3
Mahana Donut ×10

Pek item ini boleh ditebus dalam versi penuh Monster Hunter Stories 2: Wings of Ruin Dan hanya boleh ditebus sekali. Pemain mesti mengemas kini permainan ke versi terbaru untuk menebus pek item ini. Untuk menebus paket barang ini, pergi ke Nekonnect dalam permainan, pilih “Launch Celebration! New Adventure Starter Pack” dari menu DLC, dan muat turun dari kedai e-Shop / Steam Nintendo. Mulakan semula permainan setelah muat turun selesai.
Maklumat DLC Berbayar
Terdapat lebih banyak lagi kandungan berwarna-warni yang tersedia untuk ditambahkan pada Monster Hunter Stories 2: Wings of Ruin! Kit Deluxe, yang merangkumi sekumpulan kandungan DLC yang disyorkan boleh anda guna dalam Monster Hunter Stories 2: Wings of Ruin, mula dijual 9 Julai.
[Kandungan Deluxe Kit]

Ena’s Outfit: Kuan Coat
Rider’s Layered Armor: Razewing Armor Alpha/Beta
Rider’s Hairstyle: Spiky Nergal
Navirou’s Outfit: Pukei Pukei, Nergigante
Sticker Sets: Adventure Buddies 2/3

Selain Kit Deluxe, pakaian untuk Ena dan Navirou, gaya rambut, tiket pengubahsuaian penampilan, dan barang-barang lain juga tersedia untuk dibeli. Untuk maklumat lebih lanjut, periksa laman web rasmi, Nintendo e-Shop, atau Steam!
Versi Percubaan Juga Terdapat di Nintendo Switch dan Steam

Pada anda yang masih was-was sama ada nak beli permainan penuh atau tidak, jangan risau, demo untuk permainan sudah tersedia sekarang, dan menyimpan data dari Versi Percubaan dapat dipindahkan ke Game Penuh. Pemain dapat menikmati ceritanya sambil menikmati isi kandungan yang sama seperti bahagian pembukaan Permainan Penuh. Untuk lebih lanjut boleh ke laman web rasmi.

Cara nak save data dari demo ke permainan penuh:

Muatkan Permainan Penuh setelah anda membuat data simpan dalam Versi demo.Pastikan mengguna username yang sama dalam Versi Percubaan dan Permainan Penuh.
 Pilih “Create Save Data”  ketika diminta (pada awal Permainan Penuh). Teruskan ke skrin tajuk.
Ketika memilih “Transfer Save Data to Full Game”, permainan akan muncul dari tempat terakhir Anda menyimpan dalam Versi Percubaan.

Tetapan Pilihan Mengikuti Save Data Transfer

Semua menu pilihan yang ditetapkan dalam Versi Percubaan akan kembali ke tetapan default.
Pemain mesti (kembali) menyesuaikan tetapan dalam menu pilihan dalam Permainan Penuh.

Jadi apa lagi yang anda nantikan? Dengan Monster Hunter Stories 2 tiba hari ini, kami juga akan kongsikan review penuh permainan dalam masa terdekat. Nantikannya ok!
 Muat turun di sini

Monster Hunter Stories 2: Wings of RuinRelease Date: 2021-07-09Nintendo Switch, Steam
Monster Hunter Stories 2: Wings of Ruin adalah permainan video main peranan yang akan datang yang dikembangkan dan diterbitkan oleh Capcom untuk Nintendo Switch dan Microsoft Windows. Ini adalah gelaran spin-off dalam siri Monster Hunter dan sekuel Monster Hunter Stories. Permainan ini dijadualkan dilancarkan di seluruh dunia pada 9 Julai 2021.

Jangan lupa untuk ikuti kami di TikTok!
  @gamersantaimy
Tags: CapcomMonster Hunter Stories 2: Wings of Ruin


Pendaftaran Booth untuk Taipei Game Show 2020 telah dibuka!

Pameran Permainan Taipei Game Show 2019 telah pun memecahkan rekod pada Januari lalu apabila bilangan gerai dan pelawat meningkat dari tahun ke tahun pameran ini. Disebabkan itu, Taipei Game Show 2020 telah disahkan menukar tempat ke Dewan 1- Pusat Pameran Nangang (Nangang Exhibition Center Hall 1) dari 6 hingga 9 Februari tahun depan.

Taipei Game Show 2020 akan memberi fokus utama pada zon B2B dan B2C. Penganjur acara, Persatuan Komputer Taipei, mengumumkan bahawa pendaftaran booth untuk Taipei Game Show 2020 zon B2B bermula dari 2 Jun – 2 Julai 2019 manakala Zon B2C boleh didapati sehingga 30 September 2019. Perbezaan antara zon B2B dan B2C;

Zon B2B– zon B2B juga akan menambah beberapa pameran yang berkaitan dengan kerjasama industri sekolah, perkakasan permainan, blockchain, 5G, AI, dan Fintech untuk memberikan perkhidmatan yang pelbagai dan lengkap untuk pengunjung perdagangan.
Zon B2C– Bagi Zon B2C pula, ia akan mempunyai tajuk permainan lintas platform kontemporari yang ikonik, pertandingan eSports paling hangat dan periferal permainan, permainan arked, budaya ACG, apl live streaming, dan kawasan khas untuk pameran bertema seperti permainan papan dan indie permainan.
Kita juga mempunyai beberapa kategori pameran, antaranya;
Permainan Dalam Talian PC/ Permainan Mudah Alih / Permainan Konsol / Permainan Arked / Permainan Platform Streaming / Permainan Papan (Board Game)/ Tournament e-Sukan & Peralatan / Hiburan
Angka Anime dan Kursus Rekaan Permainan. Pada masa yang sama, Sidang Kemuncak Asia Pasifik telah merancang beberapa siri perbincangan dan perbincangan yang merangkumi perwakilan dari semua industri termasuk pemaju perisian dan perkakasan yang terkenal, platform media sosial, serta media yang akan diadakan di peringkat utama dan di Salon Indie.Cara-cara untuk mendaftar booth di Taipei Game Show 2020;

Muat turun pernyataan pameran dan borang permohonan melalui laman web rasmi (tekan sini)
Isi borang permohonan dan serahkan salinan yang diimbas dengan tandatangan dan cap syarikat anda, serta semua dokumen lain yang diperlukan. Email kepada [email protected]
Kirim salinan asal borang permohonan dengan tandatangan dan cap syarikat anda, selesaikan bayaran yuran dan deposit. Tarikh apabila penganjur menerima bayaran penuh akan menjadi tarikh penyiapan permohonan.

Jangan lupa untuk ikuti kami di TikTok!
  @gamersantaimy
Tags: pendaftaran booth Taipei Game Show 2020Taipei Game Show 2020Taipei Game Show 2020 booth registration


Pameran Attack on Titan akan diadakan di Marina Bay Sands, Singapura Februari ini!

Di Jepun, kita selalu melihat liputan mengenai pameran-pameran yang berkaitan dengan siri anime atau manga popular, contohnya Haikyuu, Naruto, Bleach dan banyak lagi. Attack on Titan juga nampaknya akan mengadakan pamerannya di Asia Tenggara iaitu Attack on Titan: The Exhibition. Melalui laman web Marina Bay Sands, pameran Attack on Titan akan diadakan di ArtScience Museum bermula 19 Februari sehingga 3 Julai 2022.

 Sumber: MarinaBaySands
Pameran Attack on Titan ini dianjurkan oleh SPACElogic, diilhamkan daripada siri anime dan manga popular tersebut. Ini adalah pameran pertama di Asia Tenggara yang menunjukkan kemuncak pada penceritaan Isayama Hajime serta visi artistiknya sepanjang dekad dengan siri ini. Ia juga akan membawa pengunjung ke sebuah dunia di mana manusia berada diambang kepupusan.

 Sumber: MarinaBaySands
Attack on Titan: The Exhibition akan menampilkan lebih daripada 180 karya oleh Isayama Hajime bermula dari awal manga sehingga kini. Malah pengunjung juga dapat melihat beberapa karya baru yang belum pernah ditunjuk di mana-mana tempat dalam dunia ini. Ia juga mengandungi draf serta lakaran daripada arkibnya. Pengunjung akan memasuki dunia distopia Isayama yang luas dan alami urutan pertempuran yang mengasyikkan di Great Titan Theatre, paparan besar Titan, watak dan objek daripada manga.
 Sumber: MarinaBaySands
Siri manga Attack on Titan mula pada tahun 2009 dan sejak itu, ia telah dirungkai menjadi sebuah kisah yang rumit melangkaui semoadan budaya. Malah, melahirkan adaptasi filem live action dan mempunyai lebih 100 juta salinan terjual. Selepas penerbitannya selama 11 tahun, manga itu sudah mencapai pengakhirannya. Tetapi siri anime Attack on Titan masih lagi ditayangkan pada awal Januari lalu. Akhirnya, dapat juga kita melihat kesimpulan tersebut dalam bentuk animasi.
Sumber: MarinaBaySands
Jangan lupa untuk ikuti kami di TikTok!
  @gamersantaimy
Tags: Attack on TitanAttack on Titan: The ExhibitionMarina Bay Sandssingapura


Steam Deck akan dilancarkan 25 Februari, ada solusi untuk kurangkan scalper!

Walaupun ramai yang bimbang peranti ini ditunda, nampaknya Valve sudah menetapkan tarikh keluaran Steam Deck yang akhirnya akan dilancarkan pada 25 Februari 2022. Bagi pembeli bertuah, korang tidak perlu tunggu lama lagi dan akan dapat merasa “konsol hibrid” dalam tempoh masa lebih kurang sebulan.

Steam Deck launches on February 25th, 2022! 🎉https://t.co/6WKynbibkv pic.twitter.com/Un54Jwdq1H

— Steam (@Steam) January 26, 2022

Mulai 25 Februari, sesiapa yang menempah konsol ini akan mula menerima e-mel untuk membeli Steam Deck sendiri. Korang kemudian mempunyai tiga hari untuk membuat pesanan rasmi. Jika tidak, giliran korang akan diberi kepada orang seterusnya dalam giliran. Jika semua selesai, pesanan pertama sepatutnya akan dihantar bermula 28 Februari.
Valve berkata mereka akan cuba untuk menghantar e-mel pesanan sekali seminggu, untuk mengawal ketat isu stok terhad berikutan dilema hardware yang sedang berlaku. industri.

Supaya korang tidak perlu penat-penat refresh e-mel setiap hari, pesanan ditetapkan akan  dihantar pada jam 6 petang GMT. Jika korang tidak bernasib baik dan tidak dimasukkan ke dalam batch pesanan pertama, nampaknya korang perlu menunggu sehingga 4 Mac untuk mencuba sekali lagi.
Saya tidak tahu jika kaedah ini akan mengurangkan jumlah scalper tetapi secara teori, ia nampak lebih lancar dan adil berbanding Xbox dan PlayStation. Untuk mendapatkan konsol PS5 atau Xbox Series, ia umpama sebuah perlumbaan di mana “yang paling cepat, akan dapat”. Bersama isu scalper, mereka membeli selonggok konsol next-gen ini dan menjualnya pada nilai harga yang lebih tinggi daripada harga asal. Mereka yang berminat dan mempunyai duit lebih pasti sanggup beli, tapi bagaimana dengan yang lain?

Sekali lagi saya ingatkan, Steam Deck akan mula tersedia pada 25 Februari 2022 manakala unit akan mula dihantar ke rumah pembeli pada 28 Februari. Jika korang tempah awal, nama anda mungkin berada di dalam batch pertama. Untuk melihat segala game yang disokong oleh Steam Deck, sila tekan pautan ini.
Sumber – Valve
Jangan lupa untuk ikuti kami di TikTok!
  @gamersantaimy
Tags: FebruariscalperSteam Deck


Tiga Dinasour Karnivor Baru Tiba di Jurassic World Evolution

Frontier Development PLC hari ini mengumumkan Jurassic World Evolution: Carnivore Dinosaur Pack kini sudah tersedia untuk PC, PlayStation®4 dan sistem Xbox One di seluruh dunia. Berdasarkan Universal Pictures and blockbuster Amblin Entertainment, ia diwujudkan dengan kerjasama Universal Games dan Digital Platform. Pack ini juga menambah tiga dinosaur baru ke Jurassic World Evolution, dan tiba bersamaan dengan update percuma untuk semua pemain yang memaparkan kamera mode baru untuk menjadi jurugambar dinosaur.

The Evolution World Jurassic: Pek Dinosaur Carnivore memperkenalkan tiga dinosaur karnivor baru kepada pulau-pulau pemain.

Herrerasaurus adalah karnivor yang mempunyai tengkorak sempit dan gigi bergerigi untuk merobek ke dalam daging, bersama dengan sendi yang fleksibel di rahang bawahnya, membolehkannya mencengkam mangsa dengan cengkaman yang sangat kuat.
Proceratosaurus adalah kecil dalam saiz tetapi dinosaur berkaki dua karnivor ini adalah saudara purba dari jenis Tyrannosaurus yang besar.
Acrocanthosaurus adalah dinosaur besar dan berotot dari zaman Kretaceous. Menerusi kajian pada tengkorak dan telinga dalamannya, ia mempunyai postur yang luar biasa, menurunkan kepalanya apabila berjalan untuk mengekalkan keseimbangan.

Jurassic World Evolution: Carnivore Dinosaur Pack kini boleh didapati dengan harga £3.99 (RM21) di kedai-kedai digital PC, Playstation 4 dan Xbox One. DLC pula memerlukan Jurassic World Evolution untuk dimainkan. Harga mungkin berbeza mengikut platform dan kawasan.
Sumber: Gamasutra
Jangan lupa untuk ikuti kami di TikTok!
  @gamersantaimy
Tags: carnivorDinasourevolutionjurassickarnivorworld


McDonald’s Malaysia nak keluarkan Mainan Pokemon yang terbaru?

Siapa je kat sini tak suka makan Mcdonald? Kalau tak makan pun, tapi Mcdonald ni terkenal dengan makanan yang cepat dan menjadi kegemaran orang. Tetapi bukan tu je, Mcdonald juga terkena dengan Mainan aka Happy Meal!

Dan baru-baru ni, di McDonald’s Malaysia ada buat satu iklan yang agak interesting, Iklan ni yang menunjukkan Pokemon di tempat Mcdonald Malaysia yang main cak-cak dengan penonton, Ramai pun tengah blur apa “teaser” pokemon yang McDonald cuba lakukan. Dan nampaknya, ada yang memberi respon yang mengatakan ada pemainan baru.

McDonald's Malaysia
Everyone’s favorite Pokémon is heading to McDonald’s! Stay tuned!
McDonald'sさんの投稿 2018年11月4日日曜日

Jadi, apa pandangan korang pasal ni? Adakah McDonald’s Malaysia nak buat Pokemon mainan? Pikachu Meal Combo? Apa pandangan korang?
Jangan lupa untuk ikuti kami di TikTok!
  @gamersantaimy
Tags: fast foodgotta catch em allMcDonald'spikachupokemon


Game RPG “KING’s Raid” akan mendapatkan siri Adaptasi Anime musim luruh ini!

Siapa ada main game mobile KING’s RAID, dari VESPA untuk iOS dan Android? Permainan yang berkonsepkan RPG ini akan keluar dalam adaptasi TV Anime musim luruh ini okay! King’s Raid kini dalam pembangunan anime dalam tajuk KING’s RAID: Ishi wo Tsugu Monotachi / KING’s RAID: Successors of the Will. Lebih menarik, laman web rasmi anime terbaru ini telah dibuka!

Bersama visual gambaran anime dan juga PV 2 minit terbaru, siapa sangka permainan RPG yang hadir pada tahun 2016 dan mencecah lebih dari 13 juta muat turun seluruh dunia ini akan dihasilkan sebuah anime!

※ルビー+スタミナの支給は全世界のサーバーが対象です※アイテムクーポン付き「オフィシャルキャラクターアートワークス」は発送先を日本国内居住者に限らせて頂きます
その他キャンペーンの詳細はこちらをご覧下さいhttps://t.co/2m89MuYSqK
— TVアニメ「キングスレイド意志を継ぐものたち」公式 (@kingsraid_anime) April 30, 2020

Anime TV akan menceritakan kisah asal yang berbeza dengan permainan. Kisahnya terletak di benua yang disebut Orbis, tanah pedang dan sihir. 100 tahun telah berlalu sejak King Kyle menewaskan Demon Lord Angmund, dan protagonis Kasel, yang merupakan seorang kesatria pelatih, telah hidup dalam masa yang damai. Namun, nasibnya mula berubah ketika dia mengetahui bahawa monster telah muncul di kawasan kejiranannya. Dibimbing oleh orang yang bijak dan mempunyai teman yang boleh dipercayai, dia memulai pengembaraan untuk mencari pedang suci yang dimeteraikan.

Makoto Hoshino (siri Uta no Prince-sama) dilampirkan untuk mengarahkan adaptasi anime King’s Raid, bersama penulis komposisi siri Megumi Shimizu (My Next Life as a Villainess: All Routes Lead to Doom!) Dan pereka watak anime / ketua pengarah animasi Tatsuya Arai ( BanG Dream !, Yuuna dan pengarah animasi episod Haunted Hot Springs). OLM dan SUNRISE BEYOND bekerjasama dalam pengeluaran anime ini. Empat suara utama permainan di bawah ini akan mengulangi peranan mereka dalam anime juga.

Pelakon suara utama:

Kasel: Kaito Ishikawa (Naofumi Iwatani in The Rising of the Shield Hero)
Frey: Ai Kakuma (Isuzu Sento in Amagi Brilliant Park)
Cleo: Ari Ozawa (Chiyo Sakura in Monthly Girls’ Nozaki-kun)
Roi: Kengo Kawanishi (Mikazuki Augus in Mobile Suit Gundam: Iron-Blooded Orphans)

Wah jadi tak sabar pula nak tengok anime  KING’s RAID: Successors of the Will ini! Mesti menariklah dengan perjalanan mengembara yang hebat!
Sumber: Twitter
Jangan lupa untuk ikuti kami di TikTok!
  @gamersantaimy
Tags: animeKING's RAIDKING's RAID: Ishi wo Tsugu MonotachiKING's RAID: Successors of the Will


Super Mecha Champion mempunyai kemaskini yang menampilkan Mecha dan Skin terbaru juga Daybreak!

Wah nampaknya NetEase Game telah membawa kemaskini terbaru untuk permainan battle royale mobilenya yang popular iaitu Super Mecha Champions (SMC)! Dalam pengumuman kemaskini terbaru ini, SMC nampaknya akan datang bersama Mecha terbaru, Skin terbaru dan Cabutan hadiah koleksi musim S2!

Pilot kini boleh beraksi dengan Mecha terbaru yang bernama “Raven” yang anak panahnya menembusi langit malam yang gelap! Skin SS-level dan S-level juga kini dibuka untuk Mecha Andromeda, Hotsteel dan Skylark. Jadi, para pilot semua, ribut Mecha yang terbaru ini telah bersedia mengegarkan SMC anda!

Raven merupakan sebuah Mecha yang mengfokuskan serangan jarak jauh, menggunakan panah berkuasanya sebagai senjata utama! Sebaik sahaja kuasa maximum tercapai, anak panah yang dilepaskan akan memberikan kerosakan padu! Senjata ini juga memberi sokongan tiga kali berturut-turut! Pilot yang menggunakan Raven juga boleh menggunakan grappling hook untuk mencapai kawasan lindungan yang tinggi dan sniping dari jauh musuh anda!

Selain itu, cabutan hadiah koleksi musim kini dibuka dan menandakan kejayaan musim S2 dan dinamakan Daybreak! Pelbagai kemaskini terbaru khas untuk Mecha kegemaran pilot anda dan juga watak anda. Andromeda, Hotsteel dan Skylark kesemuanya mendapat makeover terbaru. Skin untuk Andromerda adalah Hildr the Valkirie – satu simbol cahaya paling murni dan pengakhiran malam. Pakaian terbaru turut tersedia untuk Rom dan Ivan juga, Pilot kini boleh beraksi dengan rupa baru di Mecha City.

Super Mecha Champions turutmembawa sistem Anti-Cheating untuk membina persekitaran gameplay yang adil untuk kesemua pemain SMC seluruh dunia. Dalam masa-masa yang akan datang, SMC akan teruskan memberi pelbagai lagi kemaskini yang menarik termasuk Mecha dan Watak terbaru juga termasuk peraduan model terbaru untuk kegilaan Mecha yang tidak berkesudahan.
Jadi, jangan lupa dapatkan lebih informasi dan segala kemaskini di laman web rasmi Super Mecha Champions, Facebook dan Youtube mereka.
 Muat turun di sini

Super Mecha ChampionsPublisher: NetEase GamesDeveloper: NetEase GamesRelease Date: 2019-07-25Android, iOS, Steam
Super Mecha Champions merupakan sebuah permainan Battle Royale Aksi yang menggunakan Mecha untuk pertarungan! Diterbitkan oleh NetEase GamesAction. Mempunyai pembelian dalam talian. Pemain SMC dari seluruh dunia telah turun ke bandar futuristik untuk bertarung dengan Mecha yang mengagumkan!

Jangan lupa untuk ikuti kami di TikTok!
  @gamersantaimy
Tags: NetEase GameSMCSMC - RavenSuper Mecha ChampionsSuper Mecha Champions S2Super Mecha Champions- Daybreak


The Seven Deadly Sins: Kesudahan setiap watak utama dalam musim finale!

Siri anime Nanatsu no Taizai atau The Seven Deadly Sins oleh Nakaba Suzuki akhirnya telah tamat dengan pelancaran musim terakhir, Dragon’s Judgment Part 2. Walaupun ada beberapa isu yang berkontroversi, kita harus mengakui siri fantasi epik ini berjaya berakhir dalam keadaan “gembira,” bersama kesimpulan yang memuaskan untuk setiap watak penting. Di sini, saya akan ceritakan kesudahan bagi setiap watak utama The Seven Deadly Sins dalam musim finale.

AMARAN! Info di bawah mengandungi spoiler besar untuk The Seven Deadly Sins: Dragon’s Judgment Part 2, yang kini boleh ditonton di Netflix.

Escanor meninggal dunia dalam cara paling mulia

Escanor, secara tragis, adalah satu-satunya anggota Seven Deadly Sins yang tidak hidup pada penghujung siri ini. Dalam pertarungan melawan Demon King, Escanor meninggal dunia kerana beban menanggung kuasa Sunshine yang hebat. Escanor tidak pernah merasa erti persahabatan sehinggalah dia menyertai Seven Deadly Sins, dan secara sukarela, sanggup mengorbankan nyawa untuk sahabatnya yang berharga. Kesudahan Escanor sebenarnya adalah “happy ending” dalam caranya sendiri, di mana Escanor meluahkan cintanya kepada Merlin, walaupun hakikatnya, dia tahu Merlin tidak akan membalas perasaan ini. Tanpa duga, Merlin mencium selamat tinggal kepada Escanor tanpa menghiraukan api yang menjadi parut di mukanya sebagai bukti bahawa Escanor pernah wujud, pernah mencintai, dan dicintai orang lain.
Hawk berjaya menemui ahli keluarga yang disangka hilang

Salah satu anggota terhormat dari Seven Deadly Sins, Hawk meneruskan perjalanannya seorang diri selepas berpisah dengan semua orang. Dia memutuskan untuk pergi ke Purgatory demi menandakan kubur bagi abangnya, yang ditemui oleh Meliodas dan Ban semasa mereka terperangkap di Purgatory. Dengan bantuan dari Merlin, Hawk melangkah masuk ke alam Purgatory dan menyesuaikan diri dengan persekitarannya yang kejam. Akhirnya, dia berjaya mengesan abangnya, Wild dalam adegan penuh emosi.
Gowther ingin mencari hala tuju baru

Setelah pengakhiran Holy War, Gowther merancang untuk mencari hala tuju baru dengan mengembara seorang diri. Dia menolak jemputan dari Diane dan King untuk tinggal bersama mereka, dan mengatakan bahawa dia tahu ke mana dia hendak pergi dan yakin dirinya tidak akan bersendirian kerana ahli Deadly Sins lain akan selalu menjadi temannya. Gowther sebenarnya tidak tahu apa yang ingin dia lakukan, jadi dia merancang untuk menjelajah sehingga dia mengenal pasti apakah niatnya. 10 tahun kemudian, Gowther kembali ke kerajaan Liones sempena hari jadi Tristan (anak lelaki Meliodas dan Elizabeth), lalu memberinya sebuah “hadiah istimewa” yang diisi dengan kenangan pengembaran Seven Deadly Sins.
Merlin Dan Arthur mengasaskan kerajaan baru

Setelah menghidupkan Arthur semula sebagai King of Chaos, Merlin memilih untuk kekal di sisinya, dan bersumpah untuk menggunakan kuasa baru Arthur demi mengasaskan kerajaan baru yang aman damai. Pasangan ini tidak muncul di episod finale dan saya pun tidak pasti jika tindakan Merlin (dengan melepaskan Chaos) telah menimbulkan perselisihan faham antara dia dan ahli-ahli lain. Merlin merupakan satu-satunya anggota yang tidak datang untuk perayaan hari jadi Tristan.
King dan Diane akhirnya berkahwin

Semasa klimaks pertarungan dengan Demon King, King secara tergesa-gesa telah melamar Diane, yang dengan gembira, menerima pelawaan tersebut. Setelah berakhirnya Holy War, pasangan itu kembali ke Fairy Forest untuk mula merancang perkahwinan mereka. 10 tahun kemudian, mereka kembali ke Liones untuk menyambut hari jadi Tristan, di mana Diane memuji Tristan “sangat comel” kerana kelihatan seperti versi mini Meliodas dan Elizabeth. Namun, King berpendapat bahawa anak dia dan Diane lebih comel.
Ban dan Elaine melahirkan anak

Ketika semua berpisah, Ban dan Elaine mengumumkan bahawa mereka akan mengembara ke seluruh Britannia agar Ban dapat mencuba pelbagai jenis bir. 18 bulan kemudian, Elaine hamil dengan anak pertama Ban, yang kemudian dinamakan sebagai Lancelot. Gerheade menyatakan bahawa ini akan menjadi anak pertama yang dilahirkan oleh manusia dan kaum pari-pari. Hanya Ban sahaja yang pergi ke Liones untuk hari jadi ke-10 Tristan. Yang lucunya, Tristan menganggap Seven Deadly Sins sebagai kumpulan penjenayah, Ban mendapati perkara ini lucu kerana Meliodas tidak memberitahu kisah benar kepada Tristan.
Meliodas dan Elizabeth menaiki takhta Liones serta melahirkan anak bernama Tristan

Meliodas dan Elizabeth adalah satu-satunya ahli Deadly Sins yang tinggal di Liones setelah tamatnya Holy War. Dalam masa 18 bulan sejak itu, mereka kini digelar sebagai Raja dan Permaisuri dan sedang menjangkakan kelahiran anak pertama. Bartra Liones, ayah Elizabeth, mempunyai visi bahawa anak itu akan berjantina lelaki, di mana Meliodas kemudian memberi nama Tristan.
Pada hari ulang tahunnya yang ke-10, Tristan (yang menganggap Seven Deadly Sins sebagai penjenayah) mendengar khabar angin bahawa mereka akan berkumpul. Meliodas tidak memberitahu seluruh kisah sebenar kerana anggap cara ini lebih seronok dan kelakar. Walaupun mereka adalah pemerintah terbaru Liones, ternyata Meliodas dan Elizabeth cukup disayangi oleh rakyat sehingga seluruh warga datang untuk meraikan hari jadi Tristan.

Maka, tamatlah kisah The Seven Deadly Sins di kedua-dua manga dan anime tetapi itu bukan kesudahan sebenar! Sensei  Nakaba Suzuki telah menghasilkan siri sekuel yang berlangsung 16 tahun selepas kekalahan Demon King berjudul Mokushiroku no Yon-kishi (The Four Knights of the Apocalypse) yang mengikuti watak bernama Percival bersama rakan-rakannya. Jadi, ada banyak lagi yang terjadi. Buat masa ini, itu sahaja rumusan saya bagi  kesudahan watak utama The Seven Deadly Sins dalam musim finale.
Untuk segala liputan kami tentang Nanatsu no Taizai, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: animemangaNakaba SuzukiNanatsu no TaizaiThe Seven Deadly Sins


Figura S-Fire Deku & Bakugo dari My Hero Academia menampilkan efek AR!

Figura baru Deku dan Bakugo dari My Hero Academia telah diumumkan untuk barisan S-Fire oleh Takara Tomy dan kini tersedia untuk pra-pesanan di Jepun. Kedua-dua figura ini akan hadir dengan efek khas tambahan yang dapat dilihat melalui aplikasi telefon pintar menggunakan teknologi augmented reality (AR). Aplikasi ini akan dilancarkan pada kemudian hari.

Dua figura baru itu menampilkan Izuku Midoriya aka Deku dan Katsuki Bakugo dalam kostum hero masing-masing sambil mempamerkan quirk dalam pose yang dramatik di mana Deku menggunakan One For All, manakala Bakugo menggunakan Explosion. Figura itu berskala 1/8 dan tingginya sekitar 22cm (kira-kira 8 inci) beserta stand.

Seperti yang saya kata di atas, S-Fire kini sedang menghasilkan aplikasi AR istimewa untuk telefon pintar AR yang menambahkan kesan khas pada figura apabila dilihat melalui kamera. Walaupun aplikasinya masih belum tersedia, laman web rasmi menyatakan bahawa ia akan dikeluarkan pada bulan September 2022 secara percuma.

Berikut adalah gambar yang lebih jelas untuk setiap figura:

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

DEKU:

BAKUGO:

Pra-pesanan untuk kedua-dua figura My Hero Academia Deku dan Bakugo boleh didapati di Jepun melalui laman web rasmi S-Fire. Setiap figura berharga  ¥19,580 (anggaran RM748.80), di mana pra-pesanan akan ditutup pada 30 November 2021.
Selain itu, filem terbaru My Hero Academia: World Heroes Mission baru ditayangkan di Jepun pada bulan lepas, dan berjaya mencecah 1.6 bilion yen di box office hanya sepuluh hari selepas dilancarkan. Berikut adalah sinopsis rasmi untuk My Hero Academia: World Heroes Mission:
“Sebuah kumpulan misteri bernama Humarize amat percaya pada teori Quirk Singularity Doomsday yang menyatakan ‘apabila quirk bercampur dengan generasi akan datang, quirk itu akan membawa kepada penghapusan umat manusia.Mereka telah menanam “Ideo Trigger Bombs” di beberapa negara di seluruh dunia yang memaksa pengguna menjadi balistik dan menyebabkan pemusnahan besar-besaran. Untuk menyelamatkan semua orang, Pro-Hero di seluruh dunia meminta hero-dalam-latihan dari U.A. Academy untuk membantu mereka dan membentuk Pasukan Hero Terpilih Berkelaskan Dunia. Objektif mereka adalah untuk menghentikan bom di seluruh dunia.Deku, Bakugou, dan Todoroki, yang kini berlatih di agensi Endeavour, dipanggil untuk pergi ke negara yang jauh bernama “Oseon.” Namun, semasa operasi itu, Deku terlibat dalam satu peristiwa yang menyebabkan dia menjadi salah satu penjenayah paling dikehendaki di dunia. Dalam kekacauan ini, kumpulan Humarize mengumumkan kepada dunia bahawa mereka adalah dalangnya dan “had masa adalah 2 jam.”
Ia terserah kepada para Hero untuk menyelamatkan dunia dan masa depan hero lain dalam krisis paling berbahaya yang pernah berlaku dalam kisah My Hero Academia!”

Untuk segala liputan kami tentang francais My Hero Academia, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: BakugoDekuFiguraMy Hero AcademiaS-FireTakara Tomy


Alice In Borderland: Perbezaan Antara Manga Dan Siri Live Action!

Hampir sebulan Netflix melepaskan siri live action Alice in Borderland musim kedua. Kami pasti ramai antara anda sudah menontonnya. Kepada anda yang membaca siri manga, mesti menjumpai beberapa perbezaan daripada siri live action tersebut.

Perbezaan tersebut tidaklah begitu berbeza pada plotnya, tetapi ia memberikan sesuatu yang baharu kepada peminat Alice in Borderland. Jom kami tunjukkan kepada anda beberapa perbezaan yang terdapat dalam siri live action Alice in Borderland dan manga.

Umur dan rupa watak
Dalam siri manga, Arisu dan Chota lebih muda daripada siri. Mereka berdua kelihatan seperti pelajar di sekolah menengah. Berbeza dalam siri live action, mereka kelihatan lebih dewasa, dengan Chota yang sudah bekerja.

Satu lagi perbezaan yang ketara pada Chota ialah dia kelihatan seperti samseng sekolah dengan rambut yang lebih panjang. Jika dalam siri, dia nampak seperti seorang dewasa yang lebih bertanggungjawab.
Isekai ke Borderland
Cara Arisu dan rakannya tiba ke Borderland dalam manga lebih mudah. Mereka semuanya bersuka ria di bar Karube dan mabuk sehingga melihat bunga api dimainkan. Tahu-tahu mereka berada di bandar kosong tersebut.

Kalau dalam siri Netflix, mereka semua membuat huru-hara di Shibuya Scramble Crossing mengakibatkan kemalangan kepada pemandu lain. Lalu melarikan diri ke tandas awam di stesen tren. Keluar sahaja mereka daripada tandas tersebut, mereka dapati bahawa bandar Shibuya tiada orang langsung.

Epilog yang sama tetapi sedikit berbeza
Klik di sini untuk baca penuh. AMARAN! ADA SPOILER ALICE IN BORDERLAND 2!!! Adaptasi live action Alice in Borderland telah memberikan penamat yang baik yang sama dengan siri manga. Cuma ia seperti memberikan petunjuk bahawa adaptasi tersebut mungkin bersambung. Tetapi siri manga telah tamat dengan Arisu dan yang lain bangun di Hospital. Selepas itu, ada epilog pendek yang menunjukkan kehidupan Arisu, dua tahun selepas kejadian game maut itu.  Jadi kalau siri live action Alice in Borderland mendapat musim terbaru, sudah tentu ia memberikan penceritaan yang serba baharu kerana tiada lagi sumber daripada manga untuk diadaptasi.
Kewujudan kad Joker
Klik di sini untuk baca penuh. AMARAN! ADA SPOILER ALICE IN BORDERLAND 2!!! Kad Joker merupakan kad terakhir untuk diselesaikan dalam manga. Ia bukanlah seperti kad-kad lain. Kalau anda ingin tahu, kad inilah yang melihat segala benda yang berlaku di Borderland. “Joker” dan Arisu sempat bertemu sekejap sebelum dia bangun di hospital.  Malangnya adegan kad Joker ini tidak diadaptasi dalam siri live action. Tetapi ditunjukkan pada penghujung episod sebelum ia tamat. Ia seperti membawa berita buruk kepada watak-watak yang baru sahaja sedar di dunia sebenar mereka.
Itu sahaja yang kami boleh kongsikan kepada anda semua hari ini. Ikuti Gamer Santai untuk mendapatkan info menarik tentang game, anime, filem dan banyak lagi.
Jangan lupa untuk ikuti kami di TikTok!
  @gamersantaimy
Tags: Alice in Borderlandlive actionmanganetflix


Interview EA Sports PGA Tour – Kembali bersinar bersama David Baker, Ben Ramsour & Craig Penner

Kali terakhir kita melihat game golf daripada EA Sports adalah pada tahun 2015 dengan judulnya Rory Mcllroy PGA Tour. Dan pada tahun ini kita telah dikhabarkan dengan kembalinya EA Sports PGA Tour yang bakal  dilancarkan pada 24 Mac 2023 di PlayStation 5, Xbox Series X|S dan PC melalui EA App, Steam dan Epic Games Store.

Untuk mengetahui lebih banyak proses untuk menghidupkan kembali francais EA Sposrts PGA Tour, kami telah berpeluang untuk menemuramah David Baker (Lead Producer), Ben Ramsour (Producer) dan Craig Penner (Gameplay Designer).

Adakah semua peralatan untuk klub adalah kosmetik semata atau terdapat perbezaan dalam “statistik” menjadikan satu klub lebih baik daripada yang lain?
Ben: Ya, bahagian kosmetik, semuanya kosmetik. Ciri “shot types” ialah tempat peranakan meningkatkan skill dan attribute mereka. Tetapi sejauh mana gear tertentu pergi, ia tetap hanya sekadar kosmetik.
Craig: Kami mempunyai “club blueprint system” yang akan membolehkan anda menukar attribute klub itu, tetapi tiada apa-apa yang secara khusus mengaitkan sistem itu kepada pengeluar tertentu atau jenis klub tertentu. Jadi masih terdapat beberapa penyesuaian di sana mengikut cara anda ingin mengubah suai dan menyesuaikan klub anda agar sesuai dengan gaya permainan anda.
Mengapa EA Sports memutuskan untuk membawa semula PGA Tour sekarang?
David: Kami sedang melihat landskap. Dan kami baru memikirkan bahawa dengan Frostbite dan kemajuan dalam enjin Frostbite, kami mahu menjadikan game golf yang paling menakjubkan. Oleh itu, kami dapat menggunakan versi terkini Frostbite, dan benar-benar mencipta sesuatu yang hebat untuk perkara yang benar-benar ingin dilihat dan dirasai serta dimainkan oleh pemain golf. Jadi itulah sebabnya kami melakukannya.
Ben: Selain itu, golf sangat popular sekarang, terdapat banyak pandangan yang mengatakan orang ramai tidak sabar-sabar untuk game EA kembali. Dan kemudian dari segi teknologi, keupayaan kami untuk mewakili golf secara tulen menggunakan ShotLink dan TrackMan.
Dan keupayaan kami untuk menggunakan semua teknologi untuk cara kami mengimbas padang, dan cara kami melawati setiap padang dan hubungan kami dengan “superintendents” untuk benar-benar memastikan kami melakukannya dengan betul. Game sentiasa kelihatan baik dalam Frostbite. Ia kelihatan baik pada tujuh tahun lalu. Sekarang ia kelihatan menakjubkan. Ia berasa menakjubkan dan terasa seperti dalam dunia sebenar.
Adakah terdapat Multiplayer mode untuk bermain bersama rakan-rakan?
Craig: Ya, terdapat pelbagai cara untuk bermain secara “local”, anda boleh kami sentiasa mahu memastikan bahawa kami mengutamakan Co-Op. Jadi anda hanya boleh menggunakan satu controller dan bermain bersama-sama di sofa, pelbagai cara untuk bermain secara online. Kami mempunyai mode matchmaking seperti yang kami nyatakan juga, tetapi terdapat juga mode private match. Jadi, walaupun anda tidak berada di tempat yang sama, anda boleh menjemput rakan online anda dan bermain bersama-sama.
Ben: Saya fikir terdapat banyak cara menarik untuk menulis seperti yang anda lihat dalam golf dunia sebenar, keluar dan bermain, permainan perlawanan, atau anda boleh bermain permainan pukulan. Jadi kami mempunyai ciri-ciri tersebut. Dan saya cukup teruja dengan 16 pemain serentak, hanya cara yang benar-benar baru untuk bermain dan berseronok dan, dan bukan sahaja bermain dan melihat pemain, tetapi juga menunjukkan semua peralatan. Peralatan yang sangat hebat yang telah kami tambahkan pada permainan, membolehkan orang ramai mempamerkan keperibadian mereka

Adakah unsur-unsur seperti jenis rumput contoh rumput Bermuda dan lain-lain akan memberi kesan pada pukulan secara keseluruhan?
Craig: Kami benar-benar pergi ke butiran apabila saya menyebut sebelum ini bagaimana kami menjalankan temu bual dengan “superintendents” di pelbagai padang golf. Dan itu pastinya salah satu soalan yang kami lalui ialah jenis rumput yang anda gunakan pada hijau di fairway pada pelbagai potongan. Bukan sahaja jenis rumput, tetapi berapa tinggi ketinggian MO juga kami lalui.
Cara terbesar yang mempengaruhi game adalah bergantung pada jenis “roof”, Bermuda versus ryegrass, apa yang kami pelajari ialah Bermuda menghasilkan lebih banyak permukaan yang tidak sekata di mana anda boleh mendapatkan bola yang betul-betul  duduk di atas rumput atau di bawah rumput berbanding ryegrass. Bola biasanya akan jatuh ke bahagian bawah rumput itu.
Oleh itu, apabila bola anda menjadi sukar seperti yang kami tunjukkan dalam game jika anda berada di padang yang menggunakan rumput Bermuda, kami mempunyai julat yang lebih besar yang kami tunjukkan untuk permukaan itu. Jadi ia mungkin akan mengatakan 80% hingga 90%, anda tidak benar-benar tahu bagaimana garisan itu akan keluar apabila anda berada di Bermuda.
Manakala ryegrass akan menjadi lebih ketat. Jadi ia mungkin 80% hingga 3%, sebagai contoh, katakan, tetapi ia benar-benar khusus. Segala-galanya yang telah kami lakukan setakat penalaan fizik, itu semua bergantung kepada padang golf. Dan tetapi ya, itulah jenis contoh yang baik tentang jenis tahap perincian yang anda pelajari tentang pembuatan tangan setiap satu daripada padang ini.
Apakah proses untuk memilih padang golf tertentu dalam game?
Ben: kami melakukan beberapa penyelidikan cerapan pengguna dahulu, untuk sekadar memahami perkara yang ingin dimainkan oleh pemain dalam game. Dan perkara yang menjadi tempat teratas adalah hos ikonik untuk acara utama, seperti yang mereka lihat di TV, perkara yang muncul dalam senarai Top Digest Golf atau golf.com.
Jadi kami benar-benar bertuah kerana mempunyai beberapa tempat yang sangat eksklusif di mana pada masa lalu tidak mahu berada dalam game. Keupayaan kami untuk meniru padang mereka secara asli dan menyampaikannya kepada mereka, ramai daripada mereka teruja.
Hakikat bahawa kita mempunyai semua liga dari tahun 2021 hingga 2023. Dalam game, jika anda melihat beberapa padang yang terlibat adalah banyak kerja. Tetapi kami berjaya melakukannya. Dan saya fikir pada penghujung hari, rakan kongsi melihat bahawa kepentingan kita semua untuk mengembangkan game golf dengan pemain golf generasi akan datang, dan di manakah pemain golf generasi seterusnya, ramai daripada mereka sedang bermain game.
Saya tahu, bagi saya, saya sangat menyukainya kerana game EA lama dan golf dan banyak belajar tentang sukan sebenar. Jadi saya fikir, bekerjasama dengan rakan kongsi tersebut untuk mencipta senarai padang ini untuk pengalaman pemain. Ia merupakan satu proses yang sangat menyeronokkan dan teruja dengan perkongsian yang telah kami bangunkan dalam menyusun senarai padang.
Kami juga ingin menunjukkan satu perkara lain, sudah tentu, kami mempunyai senarai padang, tetapi kami juga ingin menunjukkan kuasa Frostbite. Jadi menambah padang seperti Banff Springs yang berada di pergunungan, jelas sekali, itu kelihatan sangat menakjubkan dalam Frostbite, Banff berada dalam senarai 10 teratas pada tahun 30-an.
Tetapi ia terlalu pendek untuk menganjurkan acara utama besar sekarang, tetapi ia masih kelihatan menakjubkan. Sama seperti Wolf Creek, yang terletak di bawah Red Rocks. Tar di nombor dua dalam Golf Digest. Oleh itu, kami benar-benar ingin menunjukkan apabila ia berkaitan dengan perkara yang boleh kami lakukan secara visual dengan enjin grafik kami (Frostbite).

Apakah gaya ayunan lain yang ada?
Craig: Cara utama kami adalah mekanik ayunan dan game kami adalah analog. Kami tahu daripada game golf sebelum ini dan itulah jenis mekanik ayunan yang paling dicari atau digunakan untuk pemain. Ia adalah yang paling semula jadi untuk anda berinteraksi dengan bola dan jenis merasakan hayunan apabila menggunakan controller.
Satu perkara yang kita tahu ialah pemain tertentu masih akan mencari. Dan itu adalah sesuatu yang kami akan cari untuk menambah selepas pelancaran ialah sejenis mekanik ayunan klasik tiga klik. Jadi, walaupun ia bukan satu jenis cara utama kepada ramai orang suka bermain game golf, sudah pasti ia sesuatu yang pengguna baru akan betul-betul menikmatinya semasa bermain. Oleh itu, kita akan melihat menangani selepas pelancaran.
Ben: Satu lagi perkara mengenai mekanik ayunan, kami melihat game kami dan kami mahu ia mudah didekati dan menyeronokkan untuk dimainkan. Semasa kami mula-mula memulakan projek ini, saya mempunyai seorang anak lelaki berusia empat tahun yang kini berusia enam tahun dan ayah saya berusia tujuh puluh tahun telah menyertainya dan game ini cukup mudah untuk mereka mengambilnya dan bermain secara berseronok.
Ayah saya tidak bermain apa-apa game, anak saya tidak tahu cara bermain game pada masa itu. Jadi ia mudah untuk diambil tetapi tahap perincian yang telah kami lakukan menjadikannya sangat sukar untuk dikuasai. Oleh itu, kita boleh membuat jenis pemain paling elit dapat memisahkan diri mereka, tetapi membenarkan sesiapa sahaja untuk turun dan mula berseronok dan mengalami game ini.
Adakah melaksanakan ShotLink dan TrackMan ke dalam game sesuatu yang anda bayangkan dari awal? Adakah sukar untuk dilaksanakan dan jika ya, mengapa?
Craig: Saya fikir dari awal, kita benar-benar melihat evolusi data dan jenis evolusi trek dalam golf itu sendiri. Pemain menggunakan “launch monitor”, saya rasa 90 daripada 100 teratas pemain pro menggunakan TrackMan. Semua orang menggunakan sejenis “launch monitor”. Dan anda juga melihatnya dalam siaran di mana terdapat pelbagai statistik yang ditunjukkan seperti pukulan pada skin, kelajuan bola dan banyak lagi. Jadi kami tahu bahawa itu adalah sesuatu yang kami mahu wakili dalam game daripada awal.
Jadi ya, TrackMan ialah rakan kongsi semula jadi, semasa kami melihat pukulan strike dan mengaplikasikan pelbagai jenis pukulan. Mereka menyediakan data untuk probe mereka supaya kami boleh meniru dalam game engine kami dengan memasukkan kelajuan bola, sudut pukulan dan perkara seperti itu untuk memastikan semua jenis pukulan kami gunakan atau mengeluarkan data yang sedekat mungkin dengan apa yang disediakan oleh mereka. Jadi itu sangat besar untuk kami.
ShotLink juga digunkan untuk pengesahan pada bahagian belakang, dapat melihat “holes carry” dan “roll distances” serta menirunya dalam game. Kemudian kami mencipta challenge untuk ShotLink dalam kandungan selepas pelancaran.
Ben: Saya fikir perkara lain adalah menjadikan pemain pro kita bermain seperti dunia sebenar, bukan? Oleh itu, kami mempunyai semua ShotLink ini menjejaki setiap pukulan pada EA Sports PGA Tour sejak 2001.
Jadi kami tahu bagaimana Scottie Scheffler akan bermain lubang tertentu di sawgrass atau TPC Scottsdale, seperti yang kami pernah lihat dan kami boleh menala profil AI kami yang berbeza untuk memastikan bahawa cara Scottie bermain adalah berbeza daripada cara Patrick Cantlay akan memainkannya.
Jadi ya, kami telah mendapat perincian sebenar, kami tahu mengenai projek itu bahawa kami ingin mempunyai data yang mendorong keputusan tentang cara kami membuat perkara tertentu apabila ia melibatkan game dan challenge.
Dan hanya untuk menjadikannya original, kami mahu membuat produk golf yang paling asli pada penghujung hari. Dan kami telah membuat produk golf paling asli yang pernah dilihat oleh industri. Jadi hanya teruja bahawa bukan sahaja kami sebagai pemain golf yang datang dan menonton serta meletakkan data dan ia sebenarnya menggunakan data dunia sebenar yang sangat terperinci untuk memacu keputusan tersebut dan memacu profil fizik serta cabaran sejarah serta cabaran dunia sebenar semasa bermain game.
David: Ya, saya rasa itulah kuncinya. Untuk cabaran dunia sebenar, kami dapat mengikis data daripada ShotLink setiap kejohanan dan mula mencipta cabaran berdasarkan itu. Jadi itu adalah perkara yang besar bagi kami, adalah untuk dapat mengetahui dengan tepat apa yang berlaku semasa kejohanan.

Apakah yang boleh kita jangkakan dari segi kandungan selepas pelancaran?
Ben: Kami akan mempunyai setiap padang yang dipertandingkan dalam major 2023. Jadi Oak Hill, la Country Club, dan royal Liverpool akan menyertai game sepanjang musim panas. Kami juga akan menambah padang Olympia dan Marco Simone, tuan rumah Piala Ryder dan kejohanan BMW akan menghadapi banyak cabaran seperti yang kita bincangkan.
Ia berdasarkan apa yang anda lihat dalam major tersebut atau dalam acara PGA Tour. Untuk memberi pengguna fantasi cuba mencipta semula, jadi jika seseorang mencapai “hole in one” di island green akan dapat mencipta semula supaya mereka cuba mendapatkan beberapa ganjaran eksklusif dan cuba memadankan apa yang mereka lihat dalam dunia sebenar.
Kami akan menambah secara berperingkat cara sosial untuk bermain game. Jadi sama ada gambar baharu, atau format game baharu, kepada mode online, kami cukup bernasib baik untuk mendapatkan beberapa barangan yang diperlukan lebih awal daripada masa yang ditetapkan tetapi akan ada lebih banyak barangan yang dihantar bersama dengan padang sepanjang musim panas.
Kami mempunyai hubungan yang baik dengan semua rakan kongsi tersebut untuk mendapatkan peralatan itu lebih awal dan dalam beberapa kes menggugurkannya pada hari ia muncul dalam dunia sebenar atau mungkin sedikit lebih awal.

Berapa ramai pemain golf wanita yang anda boleh bermain dalam game?
Ben: Kami telah mengumumkan bahawa anda boleh bermain sebagai Ko dan Danielle Kang tetapi kami juga mempunyai sistem pemain kreatif. Anda akan dapat mencipta watak wanita dan memainkannya di mana-mana sahaja. Kami akan mempunyai beberapa lagi pakar LPGA berlesen yang akan kami umumkan semasa menjelang pelancaran.
Tetapi ya, terdapat banyak pengalaman hebat, saya fikir ia betul-betul  menyerlahkan Evian Championship sebagai salah satu kemuncak utama, golf LPGA akan menjadi pengalaman yang hebat. Ia adalah padang yang benar-benar unik berbanding dengan banyak padang PGA Tour yang ditetapkan di pergunungan di atas Tasik Geneva dan Perancis. Jadi itu akan menjadi pengalaman yang menyeronokkan untuk pengguna kami. Dan kami mempunyai beberapa perkara lain untuk meraikan perkongsian LPGA kami.

Xbox Series X & PS5 mempunyai 4K dengan 60fps?
Craig: Ya, 4K 30 FPS. Dan itu hanya untuk mendapatkan jenis sasaran kualiti visual yang kami lihat, untuk semua landsan.
Banyak perkara yang ditunjukkan adalah memacu sifat realistik game. Tetapi game EA Sports PGA Tour yang lalu mempunyai mode yang menyeronokkan, adakah kita akan melihat sesuatu seperti mini-game tersebut dalam game kali ini?
Ben: Sistem challenge kami memberi kami banyak alatan untuk mencipta cara berbeza yang sangat menarik untuk bermain dalam game. Jadi saya fikir kita pasti akan bersandar pada perkara itu, anda tidak akan pernah melihat 16 pemain bermain di lubang yang sama dalam dunia sebenar, dalam kebanyakan kes.
Jadi itulah yang pasti kami menjangkakan ramai pemain pergi dan mempunyai lebih banyak pengalaman sosial. Saya juga berpendapat bahawa teknologi kejohanan kami dan jenis acara masa terhad yang boleh kami lakukan di sana. Kami mempunyai sedikit fleksibiliti tentang cara kami mencipta beberapa mode seperti keutamaan untuk membuat golf dunia sebenar yang asli.
Tetapi kami tahu ia adalah game video yang perlu menyeronokkan dan mudah didekati serta mempunyai beberapa perkara yang mungkin anda lihat dalam  tawaran original golf yang dilakukan pada cuti minggu antara acara. Jadi ia bukan selalunya hanya 72 lubang berulang kali.
Oleh itu, kami ingin mencuba untuk bersandar pada perkara original itu, tetapi kami juga akan mempunyai jenis pengalaman yang cepat menyeronokkan, lebih besar yang boleh digunakan dan dimainkan oleh pengguna juga.

Sejauh manakah komentari (baris dialog) yang akan kita dengar dalam game?
Ben: Kami telah merakam ratusan jam dan telah membangunkan model yang hebat. Setelah mengerjakan Madden sebelum Gold, di mana kami mempunyai pengulas di bilik rakaman beberapa kali seminggu dan dengan pandemik, kami sebenarnya dapat menyediakan studio untuk setiap bakat supaya mereka tidak perlu menaiki kapal terbang dan turun ke Orlando untuk merakam supaya dapat merakam lebih banyak kandungan.
Kami juga telah membangunkan teknologi di mana kami boleh mengelilingi bahagian padang yang berbeza dan reka kisah daripadanya. Jadi jika anda masuk ke kubu Seven Sisters di St. Andrews, anda akan jumpa laluan khas. Saya terjumpa garisan gila semasa bermain semalam dan tidak ingat untuk merakam di mana saya menyembunyikannya dan ia melantun dari tiang kayu di sekeliling kolam, dan sebenarnya menghasilkan garisan yang kami rakam. Jadi ia sangat terperinci.
Interaksi dan hubungan antara pengulas kami adalah luar biasa. Mereka bekerjasama dengan baik. Jadi kami jangka ia lebih “hidup”  lagi seolah-olah anda sedang menonton veteran kegemaran dalam rancangan golf biasa.
David: Ya, saya rasa Noda dan Iona di padang dan mengulas tentang jarak keseluruhan selepas satu pukulan. Dan ini benar-benar menjadikan pengalaman permainan golf seperti kita berada di dalam EA Sports PGA Tour. Jadi sangat cool untuk anda memakai headphone dan menghilangkan diri semasa bermain.
Sebarang rancangan untuk menambah lagi padang Bandon Dunes?
Ben: Tidak buat masa ini. Tetapi kami mempunyai hubungan yang baik dengan Bandon dan pernah ada Bandon Dunes sebagai penganjur US amateur pada tahun lepas dalam game. Ya, kita akan lihat ke mana produk itu pergi.
Kami pastinya mempunyai pilihan dan mudah-mudahan, ia sebaik seperti kami fikir ia lakukan dan apabila semakin banyak kandungan akan masuk ke dalam permainan, ketika itu semakin ramai orang yang bermain dan kami mempunyai hubungan yang baik dengan Bandon dan banyak lagi, banyak padang lain dan ingin terus mendedahkan padang terbaik di dunia kepada orang ramai di dalam game.

Dengan soalan terakhir telah pun dijawab oleh mereka bertiga, maka berakhir sudah interview kami bersama  David Baker (Lead Producer), Ben Ramsour (Producer) dan Craig Penner (Gameplay Designer). Kami ingin mengucapkan terima kasih kepada David Baker, Ben Ramsour dan Craig Penner kerana sudi meluangkan masa untuk menjawab segala soalan yang dilontarkan mengenai EA Sports PGA Tour.
EA Sports PGA Tour akan dilancarkan pada 23 Mac 2023 di PlayStation 5, Xbox Series X|S dan PC melalui EA App, Steam dan Epic Games Store.
Untuk mendapatkan lebih banyak interview dan review mengenai game, filem dan teknologi, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Ben RamsourCraig PennerDavid BakerEA Sports PGA TourPGA Tour


[UPDATE] Ini senarai Manhwa sama gempak seperti Solo Leveling!

UPDATE: Senarai ini dikemaskini setakat 16 Mac 2022. Kami telah menambah beberapa manhwa lain yang korang boleh cuba baca.

Manhwa kini mempunyai ramai pembaca dan ia semakin popular dalam kalangan pembaca komik. Dengan berakhirnya salah satu manhwa popular, Solo Leveling, mesti ramai yang sedang mencari manhwa baru yang ingin dibaca. Lebih-lebih lagi yang mempunyai aksi sama seperti manhwa tersebut. Jadi, khas untuk anda, kami telah membuat senarai 10 manhwa gempak yang boleh menjadi pengganti Solo Leveling.

Doom Breaker
Zephyr adalah manusia terakhir yang memerangi kejahatan di dunia yang ditinggalkan oleh para dewa. Apabila dia dibunuh oleh ‘god of destruction’ Tartarus, semua harapan manusia nampaknya hilang. Tetapi itu bukan penamat nasib Zephyr — tuhan yang menganggap perjuangannya menghiburkan telah memberikan Zephyr peluang kedua untuk hidup, dan dia dihantar 10 tahun ke masa lalu untuk kembali ke zaman semasa dia menjadi hamba dan bukannya manusia paling kuat di bumi. Bolehkah Zephyr membalas dendam terhadap Tartarus dan menyelamatkan wanita yang dicintainya, atau adakah dia ditakdirkan untuk mengulangi masa lalu?

The Beginning of The End
Manhwa ini merupakan adaptasi daripada novel original di Tapas.King Grey mempunyai kekuatan, kekayaan dan prestij yang tiada tandingan dalam dunia yang ditadbir dengan keupayaan mempertahankan diri. Walau bagaimanapun, kesunyian masih ada dibelakang mereka yang mempunyai kuasa besar. Dalam luaran glamor seorang raja yang berkuasa, raja tersebut melihat tanpa tujuan dan kehendak.Dijelmakan semula ke dunia baru yang dipenuhi dengan sihir dan raksasa, raja tersebut mempunyai peluang kedua untuk memulakan semula hidupnya. Membetulkan segala kesilapan masa lalunya bukan satu-satunya cabarannya. Di sebalik kedamaian dan kemakmuran dunia baru terdapat ancaman besar untuk memusnahkan segala yang telah diusahakannya, mempersoalkan peranan dan sebabnya dilahirkan semula.Sumber: Tapas

Ominiscient Reader’s Viewpoint
Dokja ialah seorang pekerja pejabat biasa yang minatnya ialah membaca web novel kegemarannya iaitu “Three Ways to Survive the Apocalypse.” Tetapi apabila novel itu tiba-tiba menjadi realiti, dialah satu-satunya orang yang tahu bagaimana dunia tersebut akan berakhir.Berbekalkan kesedaran ini, Dokja menggunakan pemahamannya untuk mengubah jalan cerita dan dunia yang dia tahu.Sumber: Webtoon

Kill The Hero
Selepas dia dibunuh oleh ketua guild sendiri, Woojin mendapat peluang kedua, Kali ini, dia tidak berminat untuk menyelamatkan dunia daripada raksasa  dan berhasrat untuk membalas dendam! Kebolehan membunuhnya yang hebat, menyebabkan dia terkenal dalam kalangan gamer sambila dia meningkatkan statistiknya untuk menuju ke puncak. Tetapi ada sesuatu yang tidak dapat diketahui oleh sesiapa: dia bermain untuk siapa. Sekarang dia tahu cara bermain untuk menang, Woojin tidak akan berhenti untuk memusnahkan hero!Sumber: Tapas

Second Life Ranker
Abang Yeonwoo telah hilang bertahun yang lalu dan dia sangat sedih apabila mengetahui mengenai kematiannya. Semasa dia cuba menahan perasaan sedihnya, dia diberikan jam poket dan mengetahui lebih banyak tentang kematian abangnya. Abangnya telah dikhianati semasa bertanding di “Tower of the Sun God.” Kini giliran Yeonwoo pula menggunakan ilmu yang ditinggalkan oleh abangnya. Bolehkah Yeonwoo atau kini Cain mengemudi dunia itu dan memperoleh kuasa dan pengalaman yang mencikupi untuk mencapai puncak menara tersebut serta mengalahkan musuh abangnya dan semua orang yang menghalangnya?Sumber: Tapas

Tomb Raider King
Makam misteri muncul di seluruh dunia pada suatu hari, setiap satu mengandungi peninggalan yang memberikan pemiliknya kebolehan ghaib. Jooheon Suh ialah seorang pengembara dan penggali makam. Selepas dikhianati oleh majikannya, dia hampir mati di tangan peninggalan baru yang berkuasa dan mendapati dia tiba-tiba kembali ke dirinya 15 tahun yang lalu. Waktu itu masih tiada makam dan peninggalan yang muncul. Didorong dengan perasaan dendam, bagaimanakah Jooheon menggunakan pengetahuannya tentang masa depan untuk mendapat raja Tomb Raider?Sumber: Tapas

Overgeared
Shin Youngwoo AKA Grid, seorang lelaki yang tidak bernasib baik dalam hidup dan pemain level rendah dalam game VR popular “Satisfy”, menemui item hebat yang memberikannya gelaran kelas legenda yang jarang berlaku: “pengganti Pagma.” Dia kini seorang tukang besi mahir yang boleh menempa senjata unik dan melengkapkan peralatan permainan yang paling berkuasa. Grid berazam untuk mengunakan kebolehan barunya untuk mencapai kemasyhuran dan kekayaan tetapi apabila kewujudannya mula menimbulkan masalah dalam Satisfy. Dia menyedari bahawa kehidupannya sebagai legenda mungkin lebih daripada yang dia tawarkan…Sumber: Tapas

SSS Class Revival Hunter
Dalam sebuah menara misteri seperti dungeon RPG, Conficius Kim menjalani kewujudan duniawi, mencemburui semua pemburu hebat. Pada suatu hari, keinginannya untuk lebih diberikan dengan kemahiran legenda untuk meniru kebolehan orang lain…dengan mengorbankan nyawanya. Sebelum dia dapat memahaminya, dia telah dibunuh oleh pemburu no 1, Flame Emperor! Tetapi ini mengaktifkan kemahirannya dan kini dia meniru satu lagi kebolehan baru, keupayaan untuk mengembara kembali ke masa selepas kematiannya. Bagaimankan Confucius akan menggunakan kemahiran ini untuk mengatasi persaingan dan menuju ke puncak?Sumber: Tapas

The Max Level Hero Strikes Back
Diserang dengan anak panah musuh, Putera DAvey O’Rowane yang tidak berdaya telah jatuh koma. Jiwanya mengembara ke tempat di mana orang terhebat berkumpul – Hall of Heroes. Di sana seribu tahun berlalu apabila Davey menjalani latihan yang perit di bawah pengawasan mereka untuk menjadi seorang wira yang kuat untuk kebaikkannya sendiri. Sekarang kembali ke garis masa dan kerajaannya, dia terjaga dan musuh yang bersembunyi di istana raja lebih baik bersedia. Putera yang telah mereka buang kini menjadi ancaman terbesar mereka!Sumber: Tapas

A Returner’s Magic Should be Special
Selama 10 tahun, Desir, seorang genius magis dan kumpulannya telah bertempur dalam Shadow  Labyrinth yang misteri – dan berlawan sehingga ke hujung dunia. Sebahagian besar manusia telah musnah dan ketika Desir hampir dibunuh, dia telah dihantar kembali ke 13 tahun yang lalu. Walaupun mengetahui bahawa masa depan yang buruk akan menanti, Desir menguatkan tekadnya kerana dia melihat peluang untuk melatih rakan-rakannya dan lebih bersedia untuk menghadapi kiamat yang akan melanda, tanpa kehilangan orang yang mereka sayangi!Sumber: Tapas

Banyak lagi manhwa lain yang hebat tapi tidak banyak yang tersedia dalam platform rasmi. Jadi, saya hanya bagi yang tersedia dalam platform rasmi sahaja. Ada banyak lagi platform lain yang anda boleh gunakan untuk baca manhwa. Untuk segala liputan lain mengenai manhwa, sila klik pautan ini.
Jangan lupa untuk ikuti kami di TikTok!
  @gamersantaimy
Tags: A Returner's Magic Should be SpecialKill The HeroOminiscient Reader's ViewpointOvergearedSecond Life Rankersenarai manhwaSSS Class Revival HunterThe Beginning of The EndThe Max Level Hero Strikes BackTomb Raider King


Game klasik Monster Rancher 2 akan keluar di iOS, Android & Switch pada tahun ini!

Game klasik PS1, Monster Rancher 2 akan menerima beberapa penambahbaikan dan dikeluarkan ke iOS, Android, dan Nintendo Switch di Jepun pada akhir tahun ini, berkat bantuan Koei Tecmo. Bagi mereka yang tidak tahu, versi asal dilancarkan buat pertama kali pada tahun 1999 dan meminta pemain untuk mengumpulkan pasukan raksasa demi bertanding dalam pertandingan-pertandingan unik.

『モンスターファーム2』がSwitch、スマホで2020年秋発売決定！ シリーズ最高傑作と名高い『2』には400種類以上のモンスターが登場！【先出し週刊ファミ通】#MF https://t.co/yetcjB7VLF pic.twitter.com/bIUAqlbTTe

— ファミ通.com (@famitsu) July 7, 2020

Pada bulan lepas, Koei Tecmo bertanya kepada peminat jika mereka ingin sebuah “enhanced port” untuk Monster Rancher 2 dan disahkan dalam edisi majalah Famitsu terkini bahawa versi yang dipertingkatkan sedang dalam proses dan akan datang ke Switch dan telefon pintar pada musim gugur ini di Jepun.
Maklumatnya masih sikit buat masa ini, tetapi Famitsu menjelaskan bahawa versi Monster Rancher 2 terbaru akan menampilkan lebih daripada 400 raksasa dan perubahan pada database yang digunakan untuk mencipta raksasa. Selain itu, “enhanced port” ini akan menampilkan pelbagai peningkatan berdasarkan maklum balas peminat. Peminat diminta untuk memberikan maklum balas mengenai ciri-ciri permainan dan perkara-perkara yang mereka harap dapat diperbaiki.

Monster Rancher 2 akan keluar untuk Nintendo Switch, iOS, dan Android di Jepun pada musim gugur 2020. Permainan ini awalnya dilancarkan untuk PlayStation pada Februari 1999. Malangnya, tidak ada info tambahan jika port Monster Rancher 2 ini akan menuju ke pasaran global.
Jangan lupa untuk ikuti kami di TikTok!
  @gamersantaimy
Tags: MobileMonster Rancher 2nintendo switch


The Diamond Casino Heist akhirnya LIVE di GTA Online!

The Diamond Casino Heist kini boleh didapati di GTA Online sebagai sebahagian daripada kemas kini terbaru, yang juga termasuk kereta baru, muzik baru, dan misi untuk mencari seorang pembunuh. The Diamond Casino Heist ialah antara operasi paling rumit dalam permainan di mana kamu harus mengambil semula Diamond Casino & Resort selepas ia diambil oleh keluarga Duggan. Ini menugaskan pemain untuk memecah masuk ke peti besi kasino tersebut dan mencuri segala isi di dalam.

Pemain akan bekerjasama dengan Georgina Cheng, VP di Cheng Holdings, untuk menyelesaikan misi ini. Georgina ingin membalas dendam selepas keluarga Duggan mencuri resort itu dari adiknya Tao dan Triads manakala pakar jenayah Lester Crest juga akan membantu dengan mengarahkan pemain untuk mencari lokasi, krew, dan peralatan yang diperlukan. Kamu hanya perlu menemui Lester di Mirror Park, dan masuk ke dalam Foreclosures Bank Maze untuk memperoleh hartanah baru iaitu Arcade.

Arcade ini mempunyai 12 permainan retro yang boleh dimainkan, dan semuanya disenaraikan di pengumuman rasmi Rockstar. Kamu akan merancang misi ini di ruang bawah tanah Arcade, sambil mengumpulkan intel, melakukan misi sampingan, dan merekrut: driver, gunman, dan hacker. Terdapat lima kenderaan baru yang ditambah dalam kemas kini ini dan ia terdiri daripada Karin Everon, Lampadati Komoda, Maxwell Asbo, Maxwell Vagrant, dan Vapid Retinue MKII.

Kamu mempunyai tiga pendekatan: senyap dan licik, menipu, atau agresif. Tidak kira mana satu kamu pilih, setiap pendekatan akan memaksa pemain membuat pilihan. Tetapi jangan risau! Jika kamu gagal, pemain masih boleh teruskan misi pada replay seterusnya. Akhir sekali, stesen Radio iFruit yang dihoskan oleh rapper Danny Brown memberi 27 lagu baru daripada artis-artis seperti Skepta dan Giggs.

1 of  3

-
+

Jangan lupa untuk ikuti kami di TikTok!
  @gamersantaimy
Tags: GTA OnlineThe Diamond Casino HeistUpdate


Konami membuat tanda dagangan rasmi untuk game mecha klasik Zone of the Enders!

Zone of the Enders adalah siri dengan banyak potensi, tetapi tidak pernah mencapai tahap kejayaan francais Hideo Kojima yang lain seperti Metal Gear Solid. Daripada menggunakan unsur stealth, Zone of the Enders mempunyai fokus yang lebih tinggi pada aksi kerana pemain akan mengendalikan sebuah pasukan yang terdiri daripada robot besar untuk melawan di angkasa.

Siri ini berlangsung pada era masa depan, ketika umat manusia menetap di planet-planet berbeza, dengan koloni sejauh planet Musytari. Malangnya, manusia mula memandang rendah pada bangsa-bangsa lain di angkasa lepas, lalu menyebabkan ketegangan, pemberontakan dan akhir sekali, perang besar-besaran.
Permainan video ke-3 dalam siri ini sudah lama dalam pembangunan tetapi, seperti Silent Hills, ia dibatalkan ketika Hideo Kojima memutuskan hubungan dengan Konami. Sejak pelancaran permainan video ke-2, sudah tiada lagi permainan baru dalam siri ini, selain daripada versi remaster dan VR, sejak 2012. Tetapi nampaknya francais akan dihidupkan semula, kerana Konami telah mendaftarkan tanda dagangan Zone of the Enders baru di Eropah dan Jepun.
Adakah kita akan melihat jalan cerita baru untuk Zone of the Enders? Itu belum dipastikan pada masa ini tetapi tarikh Tokyo Game Show sudahpun dekat, dan kemungkinan kita akan mendengar pengumuman tentang permainan semasa panel Konami. Mereka mungkin memperbaharui cap dagang kerana mempunyai rancangan masa depan untuk francais, jadi jangan lah terlalu berharap ia keluar dalam masa terdekat.

Adakah anda peminat Zone of the Enders? Jangan hilang semangat! Kita pasti akan dapat berita baik tentang permainan ini dalam bulan-bulan akan datang!
Sumber – Gematsu
Jangan lupa untuk ikuti kami di TikTok!
  @gamersantaimy
Tags: konamitokyo game showZone of the Enders


Game buatan Malaysia GIGABASH akan memperkenalkan raksasa baru di Gamescom 2020!

Passion Republic Games akan datang ke Gamescom 2020, untuk menampilkan ‘GigaBash‘ – sebuah “multiplayer monster brawler” untuk PC dan Playstation di kedua-dua Gamescom dan Indie Arena Booth. Eksklusif untuk Gamescom 2020, GigaBash akan mendedahkan watak baru untuk pertama kalinya. “The Great Devourer, the Overlord, the Tyrant Slayer” … ini adalah antara nama yang diberikan kepada Skorak. Walaupun menyerupai siput, ia membawa tengkorak besar di belakangnya yang berkait dengan masa lalunya yang gelap.

Serangan utama Skorak berasal daripada personalitinya yang sukar untuk diramal. Ia memiliki taring yang tersembunyi di dalam badan, boleh menyesuaikan diri dengan pelbagai jenis serangan yang bahaya, seperti serangan ringan cepat, tusukan fokus dengan damage tinggi, dan mulut yang melepaskan racun berbahaya.

Raksasa ini telah mencapai simbiosis dengan tengkorak di punggungnya. Tengkorak tersebut
boleh digunakan sebagai pelindung untuk badannya yang lembut. Walau bagaimanapun, sifat tengkorak yang sensitif dan misterius membolehkannya dilemparkan seperti peluru, lalu mengakibatkan letupan atau gigitan yang menyakitkan. Tengkorak juga dapat diseru kembali oleh tuannya pada bila-bila masa, yang memungkinkan setup untuk kombo bahaya di tangan pemain yang handal.

Ini adalah watak yang dibuat untuk pemain yang lebih suka mengalahkan musuh menggunakan strategi yang unggul, menjadikannya ideal untuk pemain mencari kelebihan dalam pertempuran.
Untuk mengetahui lebih lanjut mengenai Gigabash, kunjungi artikel lama kami di sini.
Jangan lupa untuk ikuti kami di TikTok!
  @gamersantaimy
Tags: Gamescom 2020GigabashPassion RepublicSkorak


Skin anime baru Mobile Legends akan disuarakan oleh pelakon suara Hyuga  Hinata & Kaguya Sama

Game MOBA popular, Mobile Legends Bang Bang telah mengumumkan skin bertema anime pertama untuk watak Fanny dan Layla tetapi apa yang menarik kali ini adalah kedua-duanya akan disuarakan oleh pelakon suara (seiyuu) terkenal termasuk suara Hyuga Hinata dan Kaguya Sama.

Tergolong dalam tema “The Aspirants”, skin “Blade of Kibou” milik Fanny akan disuarakan oleh Nana Mizuki yang terkenal kerana watak Hinata Hyuga dalam siri anime Naruto manakala skin “Miss Hikari” milik Layla akan disuarakan oleh Yoshino Nanjo yang terkenal kerana watak Hayasaka dari Kaguya Sama Love is War.

Skin anime Mobile Legends ini akan tersedia dalam game bermula dari 22 Januari 2022. Berikut adalah info penuh menurut posting rasmi:
Skin bertema anime MLBB yang pertama “The Aspirants” kini telah didedahkan! Skin serba baharu Fanny dan Layla kini menampilkan pengalih suara terkenal Nana Mizuki dan Yoshino Nanjõ!Selepas Skin dilancarkan, pemain boleh menggunakan ciri-ciri eksklusif “Tukar Alih Suara” kepada Skin “The Aspirants” dan mendengar alih suara Skin dalam bahasa yang lain. Ciri ini boleh diakses terus pada skrin Paparan Skin. Nikmatilah gaya percakapan yang dibawakan oleh pengalih suara yang berlainan!Di dalam kisah yang baharu, pengembaraan baharu, apakah yang menanti Layla dan Fanny? Apakah kisah yang akan berlaku di antara mereka? Nantikan ia dan kami akan mendedahkan mereka satu persatu!Sementara itu, mari lihat persembahan menarik oleh dua pengalih suara!Skin “The Aspirants” akan tersedia di dalam permainan mulai 22 Januari.
Pada masa yang sama, pihak Mobile Legends juga memberi isyarat kepada peminat dengan memberitahu bahawa kita ada peluang untuk bercakap dengan kedua-dua seiyuu anime tersebut.

Bercakap secara bersemuka dengan Fanny/Layla!Apakah soalan yang anda mahu tanya Layla atau Fanny kalau anda boleh bercakap secara bersemuka dengan mereka?

Hero ketiga juga diumumkan, tetapi identitinya masih kekal misteri buat masa ini. Apa pendapat anda? Siapa hero ketiga untuk dapat skin anime? Jom kongsikan pendapat bersama saya di ruang komen!
Sumber – Facebook
Jangan lupa untuk ikuti kami di TikTok!
  @gamersantaimy
Tags: animeMobile LegendsseiyuuSkin


Anime Overlord S4 akan dikeluarkan pada Julai 2022 berserta game baru!

Siri anime isekai popular, Overlord telah melepaskan trailer terbaru S4 berserta tarikh tayangannya iaitu Julai 2022. Dalam trailer tersebut, ia ada menampilkan beberapa adegan baru, serta dialog yang akan muncul pada musim terbarunya. Walaupun begitu, masih tiada berita terbaru mengenai filem Overlord yang diumumkan sebelum ini.

Selain itu, game Side-scrolling RPG iaitu, Overlord: Escape from Nazarick juga akan dilepaskan pada musim panas ini.  Kadokawa Corporation dan pembangun, Engine Inc. juga telah mengeluarkan klip game, yang menampilkan pertarungan bos menentang Albedo, Overseer of Guardians of the Tomb of Nazarick. Twitter rasmi dalam bahasa Inggeris juga telah dibuka. Jadi, ada kemungkinan besar game ini juga akan dilancarkan dalam bahasa Inggeris. Lebih lanjut mengenai game ini, ia menampilkan mekanik side-scrolling combat yang sama seperti game dalam genre “Metroidvania”. Pemain akan mengawal Clementine dan bertarung melalui Tomb of Nazarick untuk mendapatkan semula ingatan dan kebolehannya. Game ini akan dilancarkan di Steam dan Nintendo Switch.

This WIP footage shows a battle scene against Albedo, the Guardian Overseer of the Great Tomb of Nazarick! What a blast! #overlord pic.twitter.com/DNpJE0A1TR— OVERLORD: ESCAPE FROM NAZARICK (@overlord_escape) March 13, 2022

Jika anda tidak mengenali siri ini, ia merupakan siri novel ringan yang diterbitkan pada 2010. Siri ini juga telah mendapat adaptasi manga dan anime pada 2015. Berikut adalah sinopsis untuk Overlord:
Jam terakhir permainan realiti maya popular, Yggdrasil telah tiba. Walau bagaimanapun, Momonga, ahli sihir yang berkuasa dan ahli persatuan gelap Ainz Ooal Gown, memutuskan untuk menghabiskan beberapa saat terakhirnya dalam permainan apabila server mula ditutup. Terkejutnya, walaupun jam sudah menginjak tengah malam, Momonga masih sedar sepenuhnya sebagai wataknya dan, lebih-lebih lagi, watak-watak bukan pemain nampaknya telah membentuk personaliti mereka sendiri!Menghadapi situasi yang tidak normal ini, Momonga mengarahkan hamba setianya untuk membantunya menyiasat dan mengawal dunia baru ini, dengan harapan untuk mengetahui apa yang menyebabkan perkembangan ini dan jika ada orang lain dalam keadaan yang sama.

Kalau anda ingin tahu anime lain yang akan keluar tahun ini, kami ada senaraikannya untuk anda! Untuk liputan lain mengenai anime daripada kami, sila klik pautan ini.
Sumber: Siliconera
Jangan lupa untuk ikuti kami di TikTok!
  @gamersantaimy


Crash Bandicoot 4: It’s About Time rasmi hadir di konsol Next-Gen & Switch!

Maskot oren kegemaran ramai kini telah tiba di PlayStation 5, Xbox Series X | S dan Nintendo Switch sebagai Crash Bandicoot 4: It’s About Time kini boleh didapati di platform ini.

Dengan pelancaran Crash Bandicoot 4: It’s About Time di platform yang baru, Activision Blizzard, Inc. akan melancarkan pesta ulang tahun ke-25 Crash ke gear tinggi, yang menampilkan perayaan untuk meletakkan umph dalam permainan pada para pemain sepanjang tahun! Dalam perayaan pertama dari perayaan untuk meraikan silver jubilee Crash, dan banyak nyawa yang hilang sepanjang perjalanannya, pemain akan dapat mengakses skin Bare Bones percuma untuk Crash dan Coco setelah tamat tahap kedua permainan.

Pemain PlayStation 5 dan Xbox Series X|S menggunakan beberapa visual yang boleh dipercayai N. ketika mereka mengalami permainan sebagai Crash, rakan dan musuh dalam 4K dengan 60 FPS. Pemain di kedua-dua platform generasi akan datang menikmati masa pemuatan yang lebih cepat, dan dengan audio 3D di PlayStation 5 dan audio spasial di Xbox Series X|S, mereka dapat menyelam sepenuhnya dan melompat tepat ke arah perjalanan kosmik yang luar biasa. Pemilik PlayStation 5 secara khusus akan lebih senang dengan pengawal wayarles DualSense yang membawa pencetus adaptif ke hujung pemain. Selain itu, ciri Activity Card PlayStation 5 akan memberi para pemain perincian kemajuan mereka di setiap dimensi permainan, memberikan panduan untuk mencapai objektif dan banyak lagi.

Xbox Series X | S akan menggunakan Smart Delivery untuk membolehkan pengguna memainkan versi yang sesuai bergantung pada konsol mereka. Keseronokan tidak berhenti di situ, kerana bandicoot juga telah merosakkan parti di Nintendo Switch, yang membolehkan peminat mengalami Crash Bandicoot 4: It’s About Time dalam perjalanan.

Dibangunkan oleh Toys for Bob, Crash Bandicoot 4: It’s About Time kini tersedia untuk PlayStation 5 dan Xbox Series X | S dengan harga $59.99 SRP (RM249.00) dan Nintendo Switch dengan harga $39.99 SRP. Pra-pesanan untuk edisi PC melalui Battle.net kini tersedia dengan harga $39.99 SRP. Pemain yang memiliki permainan di PlayStation 4, PlayStation 4 Pro, Xbox One dan Xbox One X akan berhak menerima peningkatan generasi seterusnya tanpa kos (kecuali di Jepun) dalam keluarga konsol yang sama.

Untuk mengetahui lebih lanjut mengenai ciri, pemasangan dan butiran lain generasi seterusnya, lawati halaman Soalan Lazim. Untuk maklumat lebih lanjut mengenai francais Crash Bandicoot, sila lawati laman web rasmi dan ikuti @CrashBandicoot di Instagram, Twitter dan Facebook.
 Muat turun di sini

Crash Bandicoot 4: It's About TimePublisher: ActivisionDeveloper: Toys for BobRelease Date: 2020-10-02Nintendo Switch, PlayStation 4, PlayStation 5, Xbox One, Xbox Series X|S
Crash Bandicoot 4: It's About Time adalah permainan platform yang dikembangkan oleh Toys for Bob dan diterbitkan oleh Activision.

Jangan lupa untuk ikuti kami di TikTok!
  @gamersantaimy
Tags: 25 Anniversary Crash Bandicoot 4activision blizzardCrash Bandicoot 4: It's About Timeulang tahun ke-25 Crash